Avis juridique important

|

31998D0090

98/90/ΕΚ: Απόφαση της Επιτροπής της 21ης Ιανουαρίου 1998 για τον τερματισμό της διαδικασίας αντιντάμπινγκ σχετικά με τις εισαγωγές διυδροστρεπτομυκίνης καταγωγής Λαϊκής Δημοκρατίας της Κίνας

Επίσημη Εφημερίδα αριθ. L 017 της 22/01/1998 σ. 0042 - 0045

ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Ιανουαρίου 1998 για τον τερματισμό της διαδικασίας αντιντάμπινγκ σχετικά με τις εισαγωγές διυδροστρεπτομυκίνης καταγωγής Λαϊκής Δημοκρατίας της Κίνας (98/90/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ από χώρες μη μέλη της Ευρωπαϊκής Κοινότητας (1), όπως τροποποιήθηκε από τον κανονισμό (ΕΚ) αριθ. 2331/96 (2), και ιδίως το άρθρο 9 παράγραφος 2,Έχοντας ζητήσει τη γνώμη της συμβουλευτικής επιτροπής,Εκτιμώντας τα ακόλουθα:Α. ΠΡΟΓΕΝΕΣΤΕΡΗ ΔΙΑΔΙΚΑΣΙΑ (1) Μετά από καταγγελία της ευρωπαϊκής ένωσης βιομηχανιών του κλάδου της χημείας (CEFIC) και εξ ονόματος του μόνου γνωστού παραγωγού διυδροστρεπτομυκίνης στην Ευρωπαϊκή Κοινότητα, το Συμβούλιο επέβαλε, βάσει του κανονισμού (ΕΟΚ) αριθ. 3836/91 (3), οριστικό δασμό αντιντάμπινγκ στις εισαγωγές διυδροστρεπτομυκίνης (εφεξής καλούμενη DHS) που υπάγεται στον κωδικό ΣΟ 2941 20 10, καταγωγής Λαϊκής Δημοκρατίας της Κίνας.Το ποσό του δασμού που επεβλήθη ήταν 20,16 Ecu ανά χιλιόγραμμο βασικής DHS ή η διαφορά μεταξύ της τιμής cif και των 58,4 Ecu ανά χιλιόγραμμο βασικής DHS, όποιο από τα δύο ποσά είναι υψηλότερο.Για τις δύο εταιρείες της Κίνας, στις οποίες έγινε ειδική αναφορά στο λειτουργικό τμήμα του κανονισμού, ο δασμός καθορίστηκε σε 14,9 Ecu ανά χιλιόγραμμο βασικής DHS ή στη διαφορά μεταξύ της τιμής cif και των 53,16 Ecu ανά χιλιόγραμμο βασικής DHS, όποιο από τα δύο ποσά είναι υψηλότερο.Β. ΕΡΕΥΝΑ ΕΠΑΝΕΞΕΤΑΣΗΣ (2) Στη συνέχεια υπεβλήθη αίτηση στην Επιτροπή από κοινοτικό εισαγωγέα, εξ ονόματος του κινέζου εξαγωγέα, για κατάργηση των ισχυόντων μέτρων. Ο αιτών ισχυρίστηκε ότι δεν υφίστατο πλέον κοινοτική βιομηχανία DHS η οποία θα μπορούσε να υποστεί απώλειες από τις σχετικές εισαγωγές. Τα αποδεικτικά στοιχεία όσον αφορά τις νέες συνθήκες, τα οποία περιελήφθησαν στην αίτηση εκρίθησαν ικανοποιητικά για να δικαιολογήσουν την έναρξη έρευνας επανεξέτασης σύμφωνα με το άρθρο 11 παράγραφος 3 του κανονισμού (ΕΚ) αριθ. 384/96 (ο «βασικός κανονισμός»).(3) Με σημείωσή της που δημοσιεύτηκε στην Επίσημη Εφημερίδα των Ευρωπαϊκών Κοινοτήτων, η Επιτροπή ανακοίνωσε σχετικά την επανεξέταση του κανονισμού (ΕΟΚ) αριθ. 3836/91, σύμφωνα με το άρθρο 11 παράγραφος 3 του βασικού κανονισμού. Εφόσον στην αίτηση δεν διατυπώθηκαν περιστατικά όσον αφορά αλλαγές των συνθηκών ντάμπινγκ, η επανεξέταση, η οποία άρχισε στις 4 Ιανουαρίου 1996 (4), περιορίστηκε αρχικά στις πτυχές των προκληθεισών ζημιών.(4) Μια προκαταρκτική έρευνα της κατάστασης έδειξε ότι μόνο ένας παραγωγός DHS συνέχιζε τις δραστηριότητές του στην Κοινότητα. Ωστόσο, φάνηκε ότι οι αρχικές συνθήκες είχαν αλλάξει σημαντικά ώστε να δικαιολογείται πραγματοποίηση πλήρους έρευνας τόσο για το ντάμπινγκ όσο και για τις ζημίες. Στις αλλαγές συνθηκών περιλαμβάνετο η αλλαγή στη σύνθεση της εγχώριας βιομηχανίας (ο αρχικός και μοναδικός καταγγέλλων παραγωγός, η Rhτne-Poulenc είχε σταματήσει την παραγωγή της, αλλά υπήρχε και ένας άλλος παραγωγός στην Κοινότητα) και πληροφορίες σχετικά με το γεγονός ότι η Ιαπωνία, χώρα την οποία αφορούσε η αρχική έρευνα, δεν παρήγαγε πλέον DHS. Επιπλέον, οι τιμές εξαγωγής της Κίνας είχαν αυξηθεί σε μεγάλο βαθμό. Οι συνέπειες των εξελίξεων αυτών δικαιολογούσαν τη διεύρυνση του πεδίου ενδιαφέροντος της εξέτασης ώστε να καλυφθούν πλήρως οι πτυχές του ντάμπινγκ και των ζημιών.(5) Μετά από γνωμοδότηση της συμβουλευτικής επιτροπής επί του θέματος, η Επιτροπή αποφάσισε, με δική της πρωτοβουλία, να διευρύνει το αρχικό πεδίο ενδιαφέροντος της εξέτασης ώστε να περιληφθούν τα θέματα ντάμπινγκ και ζημιών. Με δημοσίευσή της στην Επίσημη Εφημερίδα των Ευρωπαϊκών Κοινοτήτων (5), η Επιτροπή άρχισε έρευνα, σύμφωνα με το άρθρο 11 παράγραφος 3 του βασικού κανονισμού. Η Επιτροπή ενημέρωσε επίσημα τον παραγωγό, τους ενδιαφερόμενους εξαγωγείς και εισαγωγείς καθώς και τους χρήστες του προϊόντος.(6) Η έρευνα κάλυπτε αρχικά το έτος 1995 και στη συνέχεια, με τη διεύρυνση του πεδίου ενδιαφέροντος της εξέτασης, η διερεύνηση για διαπίστωση ντάμπινγκ κάλυψε την περίοδο από 1ης Ιανουαρίου έως 30 Νοεμβρίου 1996.(7) Εφόσον η εξέταση δεν είχε ολοκληρωθεί στα τέλη της περιόδου εφαρμογής των μέτρων, κατέστη δυνατό να καλυφθούν επίσης στην εξέταση οι περιστάσεις που αναφέρονται στο άρθρο 11 παράγραφοι 2 και 7 του βασικού κανονισμού.(8) Η Επιτροπή συνέλεξε και εξακρίβωσε όλες τις πληροφορίες που ήταν απαραίτητες για τον καθορισμό της θέσης της. Εστάλησαν ερωτηματολόγια στις ενδιαφερόμενες εταιρείες και ελήφθησαν απαντήσεις από τις παρακάτω εταιρείες. Πραγματοποιήθηκαν επισκέψεις εξακρίβωσης στις εγκαταστάσεις του κοινοτικού παραγωγού, των συνεργαζομένων μη συμβαλλομένων εισαγωγέων καθώς και δύο εταιρειών χρηστών στις οποίες περιλαμβάνετο μια εταιρεία συμβαλλομένη με τον κοινοτικό παραγωγό.Όλα τα μέρη που το ζήτησαν είχαν τη δυνατότητα να εκφράσουν τη γνώμη τους στο πλαίσιο ακρόασης:α) κοινοτικός παραγωγόςNorbrook Manufacturing Ltd (NML, Ιρλανδία) 7β) παραγωγοί/εξαγωγείς της Λαϊκής Δημοκρατίας της Κίνας- Long March Pharmaceutical Plant,- Shanghaο N° 4 Pharmaceutical Plant 7γ) εισαγωγείς στην Κοινότητα- Helm AG (Γερμανία),- Tocelo Chemicals BV (Κάτω Χώρες) 7δ) κοινοτικοί χρήστες- Intervet International (Akzo-Nobel Group, Κάτω Χώρες),- Sanofi-SNA (Γαλλία),- Laboratoires Virbac (Γαλλία),- Laboratorios Syva (Ισπανία),- Norbrook Laboratories Ltd (Βόρειος Ιρλανδία, συμβαλλόμενη με τη NML).Γ. ΕΞΕΤΑΖΟΜΕΝΟ ΠΡΟΪΟΝ ΚΑΙ ΟΜΟΕΙΔΗ ΠΡΟΪΟΝΤΑ 1. Εξεταζόμενο προϊόν (9) Το υπό μελέτη προϊόν στο πλαίσιο της παρούσας έρευνας είναι το ίδιο με το προϊόν που εξετάστηκε στην πρώτη έρευνα, δηλαδή η DHS, προϊόν κατά των μολύνσεων το οποίο παράγεται με υδρογονοποίηση της στρεπτομυκίνης και σε συνδυασμό γενικά με άλλα αντιβιοτικά όπως η πενικιλίνη-προκαΐνη για την παραγωγή βασικών φαρμάκων για τα ζώα (δόσεις που χορηγούνται με ένεση pen-streep). Τα τελικά αυτά προϊόντα καθιστούν πλέον βασικά προϊόντα και χρησιμοποιούνται ευρέως για προληπτικούς λόγους στην εκτροφή χοίρων, βοοειδών και αιγοειδών. Υπάρχουν και ορισμένες μικρότερες εφαρμογές για την παραγωγή άλλων προϊόντων της κτηνιατρικής όπως αλοιφές και λιπαρά αιωρήματα.2. Ομοειδή προϊόντα (10) Η DHS εξάγεται κυρίως υπό μορφή θειικών αλάτων υπό μορφή σκόνης από κινέζους εξαγωγείς/παραγωγούς αλλά παράγεται επίσης και σε υγρή μορφή εντός της Κοινότητας. Και οι δύο μορφές προέρχονται από το ίδιο ακατέργαστο προϊόν, τη στρεπτομυκίνη η οποία λαμβάνεται από ζύμωση και παράγεται κατά κύριο λόγο στη Λαϊκή Δημοκρατία της Κίνας. Και οι δύο μορφές έχουν τις ίδιες οδούς λήψης, κυρίως με ενέσεις pen-streep που χρησιμοποιούνται στον κτηνιατρικό τομέα.Ένας αριθμός χρηστών ισχυρίστηκε ότι η υγρή μορφή που παράγεται και πωλείται από την κοινοτική βιομηχανία δεν συγκρίνεται με τη σκόνη DHS η οποία παράγεται και εξάγεται από τη Λαϊκή Δημοκρατία της Κίνας διότι η επεξεργασία δεν πραγματοποιείται με τον ίδιο τρόπο. Ωστόσο, η Επιτροπή διατύπωσε ότι, παρά την πώλησή της σε υγρή μορφή, η DHS που παράγεται και πωλείται από την κοινοτική βιομηχανία και η DHS που εισάγεται σε ξηρή μορφή από τη Λαϊκή Δημοκρατία της Κίνας έχουν τον ίδιο χημικό τύπο (σύσταση) και τις ίδιες ιδιότητες καθώς επίσης και τις ίδιες χρήσεις (βασικά την παραγωγή φαρμάκων που χρησιμοποιούνται με pen-streep) και ότι υπάρχει δυνατότητα αμοιβαίας αντικατάστασής τους.Συνεπώς, στο πλαίσιο της παρούσας έρευνας τα προϊόντα αυτά θεωρούνται ομοειδή, σύμφωνα με το άρθρο 1 παράγραφος 4 του βασικού κανονισμού.Δ. ΕΞΕΛΙΞΕΙΣ ΣΤΗΝ ΚΟΙΝΟΤΙΚΗ ΑΓΟΡΑ 1. Κοινοτική βιομηχανία (11) Η έρευνα έδειξε ότι η Rhτne-Poulenc, μοναδικός καταγγέλλων παραγωγός της Κοινότητας στο πλαίσιο της πρώτης έρευνας του 1990, έθεσε τέλος στην παραγωγή της DHS το Μάιο 1994. Προς το παρόν, η Norbrook Manufacturing Ltd, στην Ιρλανδία, αποτελεί το μοναδικό παραγωγό DHS στην Κοινότητα. Σχεδόν όλη η παραγωγή της Norbrook Manufacturing Ltd μεταφέρεται εσωτερικά στη συμβαλλόμενη εταιρεία Norbrook Laboratories Ltd (NLL) για την παραγωγή φαρμάκων pen-streep. Το συνολικό κοινοτικό μερίδιο της Norbrook Manufacturing Ltd (δηλαδή στο οποίο περιλαμβάνονται τόσο οι πωλήσεις στην ελεύθερη αγορά όσο και οι μεταφορές προϊόντων που χρησιμοποιούνται αποκλειστικά στον όμιλο Norbrook) ήταν 24 % τόσο κατά το 1995 όσο και κατά την περίοδο της έρευνας. Όσον αφορά το μερίδιο της Norbrook στην ελεύθερη αγορά, λιγότερο από 1 % των αντίστοιχων πωλήσεών της αφορούσαν ανεξαρτήτους πελάτες, κυρίως στην Ισπανία, με αποτέλεσμα το ποσοστό αυτό να αντιπροσωπεύει ένα αμελητέο μέρος της κοινοτικής ελεύθερης αγοράς.2. Κατανάλωση (12) Κατά την περίοδο της έρευνας, η συνολική άμεση κοινοτική κατανάλωση υπολογίζεται ότι ανήλθε σε 234 τόνους DHS. Λαμβάνοντας το επίπεδο του 1993 έως 100, η κατανάλωση μειώθηκε από το 100 κατά το 1993 στο 87 κατά την περίοδο της έρευνας.3. Εισαγωγές (13) Αξίζει να σημειωθεί ότι εκτός από την Rhτne-Poulenc στην Κοινότητα, η Meiji σταμάτησε την παραγωγή DHS στην Ιαπωνία το 1993. Οι κινέζοι παραγωγοί φαίνεται να υπερισχύουν παγκοσμίως στην αγορά DHS, τώρα που οι κύριοι παραγωγικοί όμιλοι έθεσαν τέλος στην παραγωγή τους θειικού DHS. Η Κίνα είναι ο κύριος προμηθευτής της κοινοτικής αγοράς (98 % των άμεσων εισαγωγών στην Κοινότητα και 75 % της συνολικής κοινοτικής κατανάλωσης κατά την περίοδο της έρευνας) και ουσιαστικά ο μοναδικός προμηθευτής της κοινοτικής ελεύθερης αγοράς. Αξίζει να σημειωθεί ότι, μετά την επιβολή του δασμού αντιντάμπινγκ στο προϊόν κωδικού ΣΟ 2941 20 10 το 1991, οι εισαγωγές DHS από την Κίνα πραγματοποιήθηκαν σε μεγάλο βαθμό με άλλους κωδικούς που δεν υπάγονταν στο δασμό, αποφεύγοντας έτσι τα μέτρα αντιντάμπινγκ.Οι κινέζικες εξαγωγές στην Κοινότητα ανήλθαν σε 176 τόνους, αξίας 7,9 εκατομμυρίων Ecu (6) κατά την περίοδο της έρευνας. Οι μέσες τιμές της Κίνας αυξήθηκαν κατά 25 % το 1994 και κατά 5 % το 1995. Αυξήθηκαν περαιτέρω κατά 7 % κατά τη διάρκεια της έρευνας. Οι εισαγωγές από άλλες χώρες (Ρουμανία, Ελβετία) είναι προς το παρόν αμελητέες.Ε. ΝΤΑΜΠΙΝΓΚ 1. Συγκρίσιμη χώρα (14) Εφόσον η Λαϊκή Δημοκρατία της Κίνας δεν θεωρείται χώρα με οικονομία της αγοράς, η Επιτροπή ανέλαβε να εντοπίσει τρίτη χώρα με οικονομία της αγοράς της οποίας η παραγωγή DHS κατά την περίοδο της έρευνας να είναι σε ικανοποιητικό επίπεδο προκειμένου να καθορίσει την κανονική αξία των κινέζικων εξαγωγών. Εξετάσθηκαν οι παραγωγοί του εν λόγω προϊόντος στη Βραζιλία, την Ινδία, τη Ρουμανία και τις ΗΠΑ αλλά κανένας δεν προθυμοποιήθηκε ή δεν ήταν σε θέση να συνεργαστεί στο πλαίσιο της έρευνας της Επιτροπής. Ελλείψει δεδομένων από τρίτη χώρα, δεν υπήρχε άλλη λύση από το να θεωρηθεί η Κοινότητα ανάλογη αγορά για τον καθορισμό της κανονικής αξίας, σύμφωνα με το άρθρο 2 παράγραφος 7 του βασικού κανονισμού.2. Κανονική αξία (15) Εφόσον ο μοναδικός κοινοτικός παραγωγός δεν πώλησε το σχετικό προϊόν σε σημαντικές ποσότητες σε ανεξάρτητους πελάτες στην κοινοτική αγορά, η κανονική αξία υπολογίστηκε βάσει του κόστους παραγωγής επαυξημένου με κάποιο λογικό περιθώριο για τις δαπάνες πώλησης, τις γενικές και διοικητικές δαπάνες και για το κέρδος.Ωστόσο, εφόσον οι πωλήσεις του παρόμοιου προϊόντος ή προϊόντων της ίδιας γενικής κατηγορίας δεν ανήλθαν σε σημαντικό επίπεδο και ελλείψει άλλων αξιόπιστων πληροφοριών, οι υπηρεσίες της Επιτροπής εξέτασαν κατά πόσο οι δαπάνες πώλησης, οι γενικές και διοικητικές δαπάνες και το κέρδος θα μπορούσαν να καθοριστούν με την ίδια βάση που χρησιμοποιήθηκε στην αρχική έρευνα.Στην αρχική έρευνα, η Ιαπωνία έπαιξε το ρόλο συγκρίσιμης χώρας με ανάλογες συνθήκες και οι δαπάνες πώλησης και οι γενικές και διοικητικές δαπάνες υπολογίστηκαν βάσει αυτών του μοναδικού συνεργαζόμενου παραγωγού της Ιαπωνίας. Όσον αφορά το περιθώριο κέρδους, η αρχική έρευνα βασίστηκε σε ποσοστό 5 %, δεδομένου ότι το προϊόν υπό εξέταση, το οποίο χρησιμοποιείται σε τελειοποιημένο φαρμακευτικό προϊόν βασικού τύπου, αποτελεί ακατέργαστη πρώτη ύλη. Εφόσον δεν υπήρξαν ενδείξεις που να μαρτυρούν αλλαγές στην προαναφερόμενη μέθοδο, αποφασίστηκε ανάλογος καθορισμός των δαπανών πώλησης, των γενικών και διοικητικών δαπανών και του κέρδους.3. Τιμές εξαγωγής (16) Οι δύο παραγωγοί/εξαγωγείς της Κίνας που συμπλήρωσαν το ερωτηματολόγιο, πραγματοποιούν σχεδόν όλες τις εξαγωγές της Κίνας προς την Κοινότητα όσον αφορά το σχετικό προϊόν. Εφόσον οι κινέζοι εξαγωγείς πωλούν κατευθείαν στην Κοινότητα σε ανεξάρτητους εισαγωγείς, οι τιμές εξαγωγής καθορίστηκαν βάσει των τιμών που πληρώθηκαν στην πράξη ή οι οποίες πρόκειται να πληρωθούν από ανεξάρτητους εισαγωγείς, σύμφωνα με το άρθρο 2 παράγραφος 8 του βασικού κανονισμού, τιμές τις οποίες κοινοποίησαν οι συνεργαζόμενοι εξαγωγείς.4. Σύγκριση (17) Για να υπάρξει σωστή σύγκριση, η τιμή εξαγωγής προσαρμόστηκε στο επίπεδο fob των λιμένων της Κίνας και η κανονική τιμή προσαρμόστηκε ανάλογα στο επίπεδο fob στα εθνικά σύνορα.Η σύγκριση μεταξύ της τιμής εξαγωγής και της κανονικής αξίας βάσει σταθμισμένου μέσου όρου έδειξε την ύπαρξη ενός πολύ μικρού περιθωρίου ντάμπινγκ του ύψους του 1,5 %.ΣΤ. ΥΠΟΤΡΟΠΗ ΤΟΥ ΝΤΑΜΠΙΝΓΚ (18) Στο πλαίσιο της εξέτασης της δυνατότητας επανάληψης του ντάμπινγκ, αξίζει να σημειωθεί ότι οι μοναδιαίες τιμές DHS της Κίνας αυξήθηκαν σταθερά από το 1993, με συνολική αύξηση 40 % έως τη λήξη της περιόδου έρευνας. Κατά την εν λόγω περίοδο ο όγκος των εισαγωγών αυξήθηκε παράλληλα σε σημείο που να αντιπροσωπεύει σήμερα το 98 % των άμεσων εισαγωγών στην Κοινότητα.Οι εξελίξεις αυτές οφείλονται κυρίως στο γεγονός ότι η Κίνα αποτελεί ουσιαστικά προς το παρόν τη μοναδική πηγή εφοδιασμού της ελεύθερης κοινοτικής αγοράς. Οι συνθήκες αυτές μαρτυρούν ότι ο ανταγωνισμός στην αγορά DHS είναι τώρα περιορισμένος. Δεν υπάρχουν ενδείξεις αλλαγής της εν λόγω κατάστασης, γεγονός το οποίο οδήγησε την Επιτροπή να θεωρεί απίθανη την επανάληψη του ντάμπινγκ των εισαγωγών από την Κίνα. Δεν υπήρξαν στοιχεία που να συνηγορούν για το αντίθετο.Ζ. ΖΗΜΙΑ ΚΑΙ ΚΟΙΝΟΤΙΚΟ ΣΥΜΦΕΡΟΝ (19) Δεδομένων των συμπερασμάτων σχετικά με το ντάμπινγκ, δεν θεωρήθηκε αναγκαίο να εξετασθούν στο πλαίσιο της έρευνας οι πτυχές που αφορούν τις ζημίες και τα κοινοτικά συμφέροντα, εφόσον τα στοιχεία αυτά δεν θα άλλαζαν τα συμπεράσματα. Ο κοινοτικός παραγωγός ενημερώθηκε σχετικά με τις διαπιστώσεις της Επιτροπής και αμφισβήτησε τα δεδομένα όσον αφορά την εξέλιξη των κινέζικων τιμών, τα οποία η Επιτροπή είχε ετοιμάσει βασιζόμενη στην Eurostat. Ωστόσο, δεν κοινοποιήθηκαν στην Επιτροπή κάποιες ουσιαστικές πληροφορίες με τις οποίες να ανατρέπονται τα συμπεράσματά της ως προς το θέμα αυτό.Η. ΣΥΜΠΕΡΑΣΜΑΤΑ (20) Με τα παραπάνω στοιχεία, το συμπέρασμα ήταν ότι πρέπει να τεθεί τέλος στη διαδικασία σχετικά με τις εισαγωγές DHS καταγωγής Λαϊκής Δημοκρατίας της Κίνας και ότι ο ισχύων δασμός αντιντάμπινγκ πρέπει να καταργηθεί,ΑΠΟΦΑΣΙΖΕΙ:Άρθρο μόνο Ο δασμός αντιντάμπινγκ για τις εισαγωγές διυδροστρεπτομυκίνης που υπάγονται στους κωδικούς ΣΟ 2941 20 10 και 2941 20 20, καταγωγής Λαϊκής Δημοκρατίας της Κίνας, καταργείται.Βρυξέλλες, 21 Ιανουαρίου 1998.Για την ΕπιτροπήLeon BRITTANΑντιπρόεδρος(1) ΕΕ L 56 της 6. 3. 1996, σ. 1.(2) ΕΕ L 317 της 6. 12. 1996, σ. 1.(3) ΕΕ L 362 της 31. 12. 1991, σ. 1.(4) ΕΕ C 1 της 4. 1. 1996, σ. 4.(5) ΕΕ C 386 της 20. 12. 1996, σ. 9.(6) Υπολογισμένες βάσει εκτιμήσεων της Eurostat για τους κωδικούς ΣΟ 2941 20 10 και 2941 20 20.


Avis juridique important

|

31995D0206

92/206/ΚΕΠΠΑ: Απόφαση του Συμβουλίου της 6ης Ιουνίου 1995 σχετικά με την εφαρμογή της κοινής θέσης της 24ης Μαρτίου 1995 που υιοθετήθηκε από το Συμβούλιο δυνάμει του άρθρου Ι.2 της συνθήκης για την Ευρωπαϊκή Ένωση, για το Μπουρούντι

Επίσημη Εφημερίδα αριθ. L 130 της 14/06/1995 σ. 0002 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥτης 6ης Ιουνίου  1995σχετικά με την εφαρμογή της κοινής θέσης της 24ης Μαρτίου 1995 που υιοθετήθηκε από το  Συμβούλιο δυνάμει του άρθρου Ι.2 της συνθήκης για την Ευρωπαϊκή Ένωση, για το  Μπουρούντι(95/206/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την Ευρωπαϊκή Ένωση, και ιδίως το άρθρο Ι.11 παράγραφος 2, την κοινή θέση της 24ης Μαρτίου 1995, για το Μπορούντι, που υιοθετήθηκε από το Συμβούλιο δυνάμει  του άρθρου Ι.2 της συνθήκης για την Ευρωπαϊκή Ένωση (1), ΑΠΟΦΑΣΙΖΕΙ: Άρθρο 11. Προς το σκοπό της υλοποίησης της κοινής θέσης της 24ης Μαρτίου 1995  σχετικά με το Μπουρούντι, που υιοθετήθηκε από το Συμβούλιο με βάση το άρθρο Ι.2 της συνθήκης για  την Ευρωπαϊκή Ένωση, και ιδίως το σημείο 4.5 το οποίο αναφέρει ότι η Ευρωπαϊκή Ένωση είναι  διατεθειμένη να παράσχει τη συνδρομή της στη δράση του ΟΑΕ, τίθεται στη διάθεση του ΟΑΕ συνεισφορά  1,5 εκατομμυρίου Ecu για τη χρηματοδότηση συμπληρωματικών προσπαθειών του ΟΑΕ όσον αφορά την  αποστολή παρατηρητών στο Μπουρούντι. Το εν λόγω ποσό βαρύνει το γενικό προϋπολογισμό των Ευρωπαϊκών Κοινοτήτων. 2. Σύμφωνα με το σημείο 4 της κοινής θέσης της 24ης Μαρτίου 1995, η Προεδρία και η Επιτροπή,  ενεργώντας στο πλαίσιο των αντίστοιχων αρμοδιοτήτων τους, θα καθορίσουν από κοινού με τον ΟΑΕ τις  λεπτομέρειες χορήγησης της συνδρομής. Άρθρο 2Η παρούσα απόφαση δημοσιεύεται στην Επίσημη Εφημερίδα. Λουξεμβούργο, 6 Ιουνίου 1995. Για το ΣυμβούλιοΟ ΠρόεδροςM. BARNIER(1) ΕΕ αριθ. L 72 της 1. 4. 1995, σ. 1.


title: 2007/95/ΕΚ: Απόφαση του Συμβουλίου, της 22ας Ιανουαρίου 2007 , σχετικά με τη θέση που θα λάβει η Κοινότητα στο πλαίσιο του Διεθνούς Συμβουλίου Καφέ όσον αφορά την παράταση της διεθνούς συμφωνίας του 2001 για τον καφέ

text:
               14.2.2007

               EL

               Επίσημη Εφημερίδα της Ευρωπαϊκής Ένωσης

               L 42/22

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 22ας Ιανουαρίου 2007
   σχετικά με τη θέση που θα λάβει η Κοινότητα στο πλαίσιο του Διεθνούς Συμβουλίου Καφέ όσον αφορά την παράταση της διεθνούς συμφωνίας του 2001 για τον καφέ
   (2007/95/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2,
   την πρόταση της Επιτροπής,
   Εκτιμώντας τα ακόλουθα:

               (1)

               Η διεθνής συμφωνία του 2001 για τον καφέ υπεγράφη και συνήφθη εξ ονόματος της Ευρωπαϊκής Κοινότητας στις 24 Σεπτεμβρίου 2001 με την απόφαση 2001/877/ΕΚ του Συμβουλίου (1).

               (2)

               Σύμφωνα με τις διατάξεις του άρθρου 52 παράγραφοι 1 και 2, η διεθνής συμφωνία του 2001 για τον καφέ ισχύει έως τις 30 Σεπτεμβρίου 2007 εκτός εάν παραταθεί πέραν αυτής της ημερομηνίας με απόφαση του Διεθνούς Συμβουλίου Καφέ για μία ή περισσότερες περιόδους που δεν υπερβαίνουν συνολικά τα έξι έτη.

               (3)

               Η παράταση της εν λόγω συμφωνίας είναι προς το συμφέρον της Ευρωπαϊκής Κοινότητας.

               (4)

               Η θέση της Ευρωπαϊκής Κοινότητας στο Διεθνές Συμβούλιο Καφέ πρέπει να προσδιοριστεί,

         ΑΠΟΦΑΣΙΖΕΙ:
   Άρθρο μόνο
   Η θέση που θα λάβει η Κοινότητα στο πλαίσιο του Διεθνούς Συμβουλίου Καφέ είναι να ψηφίσει υπέρ της παράτασης της διεθνούς συμφωνίας του 2001 για τον καφέ, για μία ή περισσότερες περιόδους που δεν θα υπερβαίνουν τα έξι έτη.

      Βρυξέλλες, 22 Ιανουαρίου 2007.

            Για το Συμβούλιο

            Ο Πρόεδρος

         F.-W. STEINMEIER

      (1)  ΕΕ L 326 της 11.12.2001, σ. 22.


Avis juridique important

|

31987D0215

Απόφαση της Επιτροπής της 23ης Μαρτίου 1987 για την αποδοχή ανάληψης υποχρέωσης όσον αφορά τις τιμές, που προτάθηκε στα πλαίσια της διαδικασίας αντιντάμπινγκ όσον αφορά τις εισαγωγές τυποποιημένων πολυφασικών ηλεκτρικών κινητήρων, ισχύος περισσότερο από 0,75 έως και 75 kilowatts, καταγωγής Ρουμανίας ( 87/215/ΕΟΚ )

Επίσημη Εφημερίδα αριθ. L 083 της 27/03/1987 σ. 0053 - 0054

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Μαρτίου 1987  για την αποδοχή ανάληψης υποχρέωσης όσον αφορά τις τιμές, που προτάθηκε στα πλαίσια της διαδικασίας αντιντάμπινγκ όσον αφορά τις εισαγωγές τυποποιημένων πολυφασικών ηλεκτρικών κινητήρων, ισχύος περισσότερο από 0,75 έως και 75 kilowatts, καταγωγής Ρουμανίας  (87/215/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως τα άρθρα 11 και 14,  Μετά από διαβουλεύσεις στα πλαίσια της συμβουλευτικής επιτροπής όπως προβλέπεται από τον εν λόγω κανονισμό,  Εκτιμώντας ότι:  Α. Προσωρινά μέτρα  (1) Με τον κανονισμό (ΕΟΚ) αριθ. 3019/86 (2), η Επιτροπή επέβαλε, στα πλαίσια της διαδικασίας επανεξέτασης που κινήθηκε στις 26 Νοεμβρίου 1985 (3), προσωρινό δασμό αντιντάμπινγκ έναντι των εισαγωγών τυποποιημένων πολυφασικών ηλεκτρικών κινητήρων, ισχύος περισσότερο από 0,75 έως και 75 kilowatts, καταγωγής Ρουμανίας.  Ο προσωρινός δασμός παρατάθηκε για μία περίοδο δύο μηνών από τον κανονισμό (ΕΟΚ) αριθ. 254/87 του Συμβουλίου (4).  Β. Συνέχεια της διαδικασίας  (2) Κατά τη διάρκεια της διαδικασίας που ακολούθησε την επιβολή του προσωρινού δασμού, ο ρουμάνος εξαγωγέας ανέφερε ότι το μερίδιό του της αγοράς έπεσε στο ελάχιστο, το 1985, και ζήτησε, κατά συνέπεια, να περατωθεί η διαδικασία όσο τον αφορά δίχως να ληφθούν οριστικά μέτρα.  Επιπλέον, ο εξαγωγέας προσφέρθηκε να αναλάβει υποχρέωση όσον αφορά το επίπεδο ελάχιστης τιμής των δικών του εξαγωγών τυποποιημένων πολυφασικών ηλεκτρικών κινητήρων στην Κοινότητα.  (3) Οι εισαγωγές καταγωγής Ρουμανίας μειώθηκαν βέβαια από 29 500 κινητήρες, το 1982, σε 13 900 κινητήρες, το 1985, αλλά αυξήθηκαν σε 39 000 κινητήρες για τους εννέα πρώτους μήνες, το 1986. Ελλείψει οριστικού μέτρου, το μερίδιο της αγοράς των εισαγωγών της εν λόγω χώρας είναι επομένως πιθανόν να ξεπεράσει το κατώφλι «minimis».  Μετά τα οριστικά πορίσματα του Συμβουλίου τα σχετικά με το ντάμπινγκ, τη ζημία, την αιτιώδη συνάφεια και το συμφέρον της Κοινότητας, όπως αναφέρονται ρητά στον κανονισμό (ΕΟΚ) αριθ. 864/87 (5), η Επιτροπή διαπιστώνει ότι οι εν λόγω εισαγωγές είναι πιθανόν να επιδεινώσουν την ήδη σημαντική ζημία που προκλήθηκε στην κοινοτική βιομηχανία τυποποιημένων πολυφασικών κινητήρων.  (4) Υπό τις συνθήκες αυτές, η περάτωση της διαδικασίας επανεξέτασης δίχως λήψη οριστικού μέτρου έναντι του εν λόγω εξαγωγέα, θα αποτελούσε διάκριση έναντι των υπολοίπων ενδιαφερόμενων εξαγωγέων.  Γ. Αναλήψεις υποχρεώσεων  (5) Η δέσμευση τιμών, που προτάθηκε από τον ρουμάνο εξαγωγέα, είναι τέτοια ώστε να εκλείψει η απειλή ζημίας που οι εν λόγω εξαγωγείς μπορούν να προκαλέσουν στην κοινοτική βιομηχανία τυποποιημένων πολυφασικών κινητήρων. Η Επιτροπή έκρινε, επομένως, ότι είναι δυνατόν να γίνει αποδεκτή αυτή η ανάληψη υποχρέωσης όσον αφορά τις τιμές,  ΑΠΟΦΑΣΙΖΕΙ:  Άρθρο μόνο  Η ανάληψη υποχρέωσης όσον αφορά τις τιμές, που προτάθηκε από την εξαγωγική εταιρεία Electroexport-Import (Ρουμανία) στα πλαίσια της διαδικασίας αντιντάμπινγκ όσον αφορά τις εισαγωγές τυποποιημένων πολυφασικών ηλεκτρικών κινητήρων, ισχύος περισσότερο από 0,75 έως 75 kilowatts, που υπάγονται στη διάκριση ex 85.01 Β Ι β) του κοινού δασμολογίου και αντιστοιχούν στους κώδικες NIMEXE ex 85.01-33, ex 85.01-34 και ex 85.01-36, καταγωγής Ρουμανίας, γίνεται αποδεκτή.  Βρυξέλλες, 23 Μαρτίου 1987.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. L 280 της 1. 10. 1986, σ. 68.  (3) ΕΕ αριθ. C 305 της 26. 11. 1985, σ. 2.  (4) ΕΕ αριθ. L 26 της 29. 1. 1987, σ. 1.  (5) Βλέπε σελίδα 1 της παρούσας Επίσημης Εφημερίδας.


title: Aπόφαση (EE) 2015/493 του Συμβουλίου, της 17ης Μαρτίου 2015 , για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τον εξωτερικό ελεγκτή της Latvijas Banka

text:
               24.3.2015

               EL

               Επίσημη Εφημερίδα της Ευρωπαϊκής Ένωσης

               L 78/16

         AΠΌΦΑΣΗ (EE) 2015/493 ΤΟΥ ΣΥΜΒΟΥΛΊΟΥ
   της 17ης Μαρτίου 2015
   για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τον εξωτερικό ελεγκτή της Latvijas Banka
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη το πρωτόκολλο (αριθ. 4) του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, που προσαρτάται στην Συνθήκη για την Ευρωπαϊκή Ένωση και στη Συνθήκη για τη Λειτουργία της Ευρωπαϊκής Ένωσης, και ιδίως το άρθρο 27.1,
   Έχοντας υπόψη τη σύσταση EΚΤ/2015/3 της Ευρωπαϊκής Κεντρικής Τράπεζας, της 3ης Φεβρουαρίου 2015, προς το Συμβούλιο της Ευρωπαϊκής Ένωσης, σχετικά με τους εξωτερικούς ελεγκτές της Latvijas banka (1),
   Εκτιμώντας τα ακόλουθα:

               (1)

               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών του ευρωσυστήματος ελέγχονται από ανεξάρτητους εξωτερικούς ελεγκτές, τους οποίους υποδεικνύει το Διοικητικό Συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               Η θητεία των εν ενεργεία εξωτερικών ελεγκτών της Latvijas Banka έληξε μετά τον λογιστικό έλεγχο για το οικονομικό έτος 2014. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2015.

               (3)

               Η Latvijas Banka επέλεξε ως εξωτερικό ελεγκτή της την εταιρεία KPMG Baltics SIA για τα οικονομικά έτη 2015 έως 2019.

               (4)

               Το Διοικητικό Συμβούλιο της ΕΚΤ συνέστησε τον διορισμό της KPMG Baltics SIA ως εξωτερικού ελεγκτή της Latvijas Banka για τα οικονομικά έτη 2015 έως 2019.

               (5)

               Είναι σκόπιμο να ακολουθηθεί η σύσταση του Διοικητικού Συμβουλίου της ΕΚΤ και να τροποποιηθεί αναλόγως η απόφαση 1999/70/ΕΚ (2),

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 1 παράγραφος 18 της απόφασης 1999/70/ΕΚ αντικαθίσταται από το ακόλουθο κείμενο:

      «18.   Η KPMG Baltics SIA διορίζεται ως εξωτερικός ελεγκτής της Latvijas Banka για τα οικονομικά έτη 2015 έως 2019»

   Άρθρο 2
   Η παρούσα απόφαση αρχίζει να ισχύει την ημερομηνία της κοινοποίησής της.
   Άρθρο 3
   Η παρούσα απόφαση απευθύνεται στην Ευρωπαϊκή Κεντρική Τράπεζα.

      Βρυξέλλες, 17 Μαρτίου 2015.

            Για το Συμβούλιο

            Ο Πρόεδρος

         E. RINKĒVIČS

      (1)  ΕΕ C 51 της 13.2.2015, σ. 4.

      (2)  Απόφαση 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (ΕΕ L 22 της 29.1.1999, σ. 69).


title: 2013/577/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με το κλείσιμο των λογαριασμών της Ευρωπαϊκής Αρχής για την Ασφάλεια των Τροφίμων για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/234

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 17ης Απριλίου 2013
   σχετικά με το κλείσιμο των λογαριασμών της Ευρωπαϊκής Αρχής για την Ασφάλεια των Τροφίμων για το οικονομικό έτος 2011
   (2013/577/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2011, που συνοδεύεται από τις απαντήσεις της Αρχής (1),

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05753/2013 — C7-0041/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (4) για την ίδρυση της Ευρωπαϊκής Αρχής για την Ασφάλεια των Τροφίμων, και ιδίως το άρθρο 44,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A7-0074/2013),

               1.

               εγκρίνει το κλείσιμο των λογαριασμών της Ευρωπαϊκής Αρχής για την Ασφάλεια των Τροφίμων για το οικονομικό έτος 2011·

               2.

               αναθέτει στον πρόεδρό του να διαβιβάσει την παρούσα απόφαση στη διευθύνουσα σύμβουλο της Ευρωπαϊκής Αρχής για την Ασφάλεια των Τροφίμων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 388 της 15.12.2012, σ. 92.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 31 της 1.2.2002, σ. 1.

      (5)  ΕΕ L 357 της 31.12.2002, σ. 72.


Avis juridique important

|

31987D0499

87/499/ΕΟΚ: Απόφαση του Συμβουλίου της 5ης Οκτωβρίου 1987 για τη θέσπιση κοινοτικού προγράμματος σχετικά με την ηλεκτρονική μεταβίβαση δεδομένων για εμπορική χρήση, μέσω των δικτύων επικοινωνίας (TEDIS)

Επίσημη Εφημερίδα αριθ. L 285 της 08/10/1987 σ. 0035 - 0037

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 5ης Οκτωβρίου 1987  για τη θέσπιση κοινοτικού προγράμματος σχετικά με την ηλεκτρονική μεταβίβαση δεδομένων για εμπορική χρήση, μέσω των δικτύων επικοινωνίας (TEDIS)  (87/499/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι η κοινότητα έχει ως αποστολή, με τη δημιουργία μιας κοινής αγοράς και την προοδευτική προσέγγιση της οικονομικής πολιτικής των κρατών μελών, να προάγει την αρμονική ανάπτυξη των οικονομικών δραστηριοτήτων στο σύνολο της Κοινότητας, και σχέσεις περισσότερο στενές μεταξύ των κρατών που συνενώνει·  ότι οι αρχηγοί κρατών ή κυβερνήσεων, που συναντήθηκαν στη Στουτγάρδη, στην Αθήνα και στο Fontainebleau, υπογράμμισαν την σημασία των τηλεπικοινωνιών οι οποίες συνιστούν ουσιαστικό κινητήριο στοιχείο της οικονομικής και κοινωνικής ανάπτυξης·  ότι το Ευρωπαϊκό Κοινοβούλιο, αξιολογώντας την κατάσταση και την εξέλιξη των τηλεπικοινωνιών, τόνισε τον βασικό ρόλο που διαδραματίζουν για την μελλοντική πολιτική, κοινωνική και οικονομική ανάπτυξη της Κοινότητας (συζητήσεις του Ευρωπαϊκού Κοινοβουλίου για τις Τηλεπικοινωνίες του 1983,έκθεση Leonardi, έκθεση Albert και Ball του 1982)·  ότι, στις 17 Δεκεμβρίου 1984, το Συμβούλιο ενέκρινε τα βασικά στοιχεία μιας κοινοτικής πολιτικής στον τομέα των τηλεπικοινωνιών, συμπεριλαμβανομένου του στόχου της βελτίωσης των προηγμένων υπηρεσιών και δικτύων τηλεπικοινωνίας μέσω δράσεων σε κοινοτικό επίπεδο·  τη μεγάλη οικονομική σημασία του τομέα των τηλεπικοινωνιών όσον αφορά τόσο τις βιομηχανικές δραστηριότητες του τομέα αυτού όσο και τη συμβολή του στην αποτελεσματικότητα της ανταλλαγής πληροφοριών στην Κοινότητα·  τον ειδικό χαρακτήρα των προτύπων που διέπουν τις τεχνολογίες πληροφοριών και των εργασιών που απαιτούνται για την κατάρτισή τους, και ιδίως:  - την πολυπλοκότητα των τεχνικών προδιαγραφών και την ακρίβεια που απαιτείται προκειμένου να εξασφαλιστεί η ανταλλαγή δεδομένων και η δυνατότητα συνδυασμένης λειτουργίας των συστημάτων,  - την ανάγκη μιας ταχείας διάθεσης προτύπων αποφεύγοντας την ανάπτυξη συστημάτων ηλεκτρονικής μεταφοράς (εμπορικών) δεδομένων, που είναι τελείως ασυμβίβαστα μεταξύ τους,  - την ανάγκη εφαρμογής διεθνών προτύπων σε βάση που τα καθιστά αξιόπιστα στο επίπεδο της πρακτικής τους χρήσης·  τη θέση σε εφαρμογή ενός γενικού προγράμματος τυποποίησης στον τομέα των τεχνολογιών πληροφοριών και των τηλεπικοινωνιών·  ότι η απόφαση αριθ. 87/95/ΕΟΚ του Συμβουλίου της 22ας Δεκεμβρίου 1986 για την τυποποίηση στον τομέα των τεχνολογιών πληροφοριών και των τηλεπικοινωνιών (3) θέτει, για τους κλάδους αυτούς, ένα γενικό πλαίσιο κατάρτισης κοινών προτύπων ή τεχνικών προδιαγραφών προκειμένου να διευκολυνθούν οι ανταλλαγές πληροφοριών στην Κοινότητα, μειώνοντας τα εμπόδια που οφείλονται στην ανομοιομορφία εξαιτίας της έλλειψης προτύπων ή της ανεπαρκούς ακρίβειας αυτών·  ότι, στο πλαίσιο του σχεδίου CD (1) και του προγράμματος CADDIA, πρέπει ιδίως να αναληφθούν δράσεις που θα εξασφαλίζουν μια στενή συνεργασία με τους εμπορικούς και βιομηχανικούς παράγοντες κατά τρόπον ώστε να παρέχονται κατάλληλα μέσα διασύνδεσης για την επικοινωνία και την ανταλλαγή πληροφοριών μεταξύ των εμπορικών και βιομηχανικών συστημάτων και των συστημάτων των τελωνειακών διοικήσεων·  ότι ο ανωτέρω στόχος είναι δυνατόν να επιτευχθεί μόνο μέσω μιας στενής συνεργασίας μεταξύ των εμπορικών και βιομηχανικών παραγόντων διαφόρων βιομηχανικών κλάδων ώστε να εξασφαλιστεί ότι τα συστήματα ηλεκτρονικής μεταβίβασης εμπορικών δεδομένων θα είναι συμβιβαστά μεταξύ τους·  ότι στο πλαίσιο του σχεδίου CD ζητείται να ληφθούν υπόψη η ασφάλεια, η προστασία και ο εμπιστευτικός χαρακτήρας όσον αφορά τις πληροφορίες για τις εισαγωγές, τις εξαγωγές και τις ενδοκοινοτικές συναλλαγές που παρέχονται στην Επιτροπή, στις τελωνειακές διοικήσεις και στους εμπορικούς φορείς, που χρησιμοποιούνται από τα τρία αυτά μέρη ή διαβιβάζονται μεταξύ αυτών·  ότι τα ανωτέρω στοιχεία αποτελούν μέρος ενός ευρύτερου προβληματισμού, δηλαδή της προστασίας των πληροφοριών στο πλαίσιο της ηλεκτρονικής μεταβίβασης εμπορικών δεδομένων μεταξύ συστημάτων πληροφόρησης και ότι είναι απαραίτητο να υπάρχει συνοχή μεταξύ των μέτρων που λαμβάνονται στο πλαίσιο του σχεδίου CD και εκείνων που εφαρμόζονται στη βιομηχανία·  ότι η Λευκή Βίβλος της Επιτροπής σχετικά με την ολοκλήρωση της εσωτερικής αγοράς υπογραμμίζει την σημασία την οποία παρουσιάζει στο εξής η ανάπτυξη νέων διασυνοριακών υπηρεσιών, καθώς και την συμβολή των δικτύων τηλεπικοινωνίας που βασίζονται σε κοινά πρότυπα για την επίτευξη μιας αγοράς απηλλαγμένης εμποδίων στο επίπεδο της Κοινότητας·  τους προσανατολισμούς που περιέχονται στο πράσινο βιβλίο της 30ής Ιουνίου 1987 για την ανάπτυξη της κοινής αγοράς των υπηρεσιών και εξοπλισμών στις τηλεπικοινωνίες·  ότι η ηλεκτρονική μεταβίβαση εμπορικών δεδομένων είναι δυνατόν να συμβάλλει όλο και περισσότερο στην ενίσχυση της ανταγωνιστικότητας των ευρωπαϊκών επιχειρήσεων, τόσο στον τομέα της παραγωγής όσο και στον τομέα των υπηρεσιών·  ότι τη στιγμή αυτή παρατηρείται μια ταχεία ανάληψη πρωτοβουλιών, είτε δημοσίων είτε ιδιωτικών, που τείνουν να θέσουν σε λειτουργία συστήματα ηλεκτρονικής μεταβίβασης εμπορικών δεδομένων, τα οποία δεν είναι συμβιβαστά μεταξύ τους, σε επίπεδο εταιρείας, ομάδας εταιρειών, βιομηχανικού κλάδου, τόσο σε εθνικό όσο και σε διεθνές επίπεδο·  ότι, στο θέμα της ηλεκτρονικής μεταβίβασης εμπορικών δεδομένων, η ποικιλία και η αποσπασματικότητα των διαβημάτων που ακολουθεί μια χώρα, ή γενικότερα μια εταιρεία, μια ομάδα εταιρειών ή ένας κλάδος δραστηριοτήτων, κινδυνεύουν να οδηγήσουν στη δημιουργία συστημάτων που δεν συμβιβάζονται και δεν επικοινωνούν μεταξύ τους, με συνέπεια ούτε οι προμηθευτές του εξοπλισμού, ούτε οι παρέχοντες υπηρεσίες, αλλά ούτε και οι χρήστες, να μπορούν να επωφεληθούν πλήρως από τα πλεονεκτήματα που τους παρέχει η ανάπτυξη της ηλεκτρονικής μεταβίβασης εμπορικών δεδομένων·  ότι, για να αποφευχθεί η έλλειψη δυνατότητας επικοινωνίας μεταξύ των διαφόρων συστημάτων ηλεκτρονικής μεταβίβασης εμπορικών δεδομένων, θα πρέπει, να καταρτιστεί πρόγραμμα που να περιλαμβάνει, αφενός, μια πρώτη σειρά δράσεων κοινού ενδιαφέροντος αναγκαίων για τη συντονισμένη ανάπτυξη της ηλεκτρονικής μεταβίβασης εμπορικών δεδομένων και, αφετέρου, μια δεύτερη σειρά δράσεων σε στενότερη σχέση με ορισμένα τομεακά σχέδια που θα αποσκοπούν στην επίλυση, με συντονισμένο τρόπο, των κοινών προβλημάτων που θα αντιμετωπιστούν κατά την αναπτυξή τους·  ότι πρέπει, κατ' αρχήν, να πραγματοποιηθούν ενέργειες και να καταρτισθούν μελέτες ώστε να δημιουργηθούν και να αναπτυχθούν οι ευνοϊκές προϋποθέσεις που είναι αναγκαίες για τη συντονισμένη ανάπτυξη της ηλεκτρονικής μεταβίβασης εμπορικών δεδομένων·  ότι βάσει των αποτελεσμάτων και των εμπειριών θα χρειαστεί να καθοριστούν τα αντικείμενα και οι λεπτομέρειες μιας δεύτερης φάσης υποστήριξης δοκιμαστικών έργων και συνέχισης ορισμένων δραστηριοτήτων, ενδεχομένως·  ότι η συνθήκη δεν έχει προβλέψει τις απαιτούμενες προς το σκοπό αυτό εξουσίες, εκτός από εκείνες του άρθρου 235,  ΑΠΟΦΑΣΙΖΕΙ:  Άρθρο 1  Θεσπίζεται κοινοτικό πρόγραμμα σχετικό με την ηλεκτρονική μεταβίβαση δεδομένων για εμπορική χρήση στους τομείς του εμπορίου, της βιομηχανίας και της διοίκησης μέσω των δικτύων επικοινωνίας (TEDIS), το οποίο στο εξής αποκαλείται «πρόγραμμα» .  Άρθρο 2  Το πρόγραμμα πραγματοποιείται σύμφωνα με την παρούσα απόφαση. Καλύπτει περίοδο δύο ετών.  Άρθρο 3  Το πρόγραμμα έχει σαν αντικείμενο:  1. να συντονίσει σε κοινοτικό επίπεδο τις εργασίες που διεξάγονται στα διάφορα κράτη μέλη σχετικά με την ανάπτυξη συστημάτων ηλεκτρονικής μεταβίβασης εμπορικών δεδομένων·  2. να ευαισθητοποιήσει τους ενδεχόμενους χρήστες·  3. να ευαισθητοποιήσει τους ευρωπαίους παραγωγούς υλικού και λογικού σχετικά με τις ευκαιρίες που προσφέρει η ηλεκτρονική μεταφορά δεδομένων·  4. να προσφέρει διαδικαστική υποστήριξη στις επιμέρους ευρωπαϊκές ομάδες·  5. να λάβει υπόψη τις ειδικές ανάγκες της ηλεκτρονικής μεταβίβασης δεδομένων για εμπορική χρήση στο εσωτερικό των κρατών μελών και μεταξύ των κρατών μελών της Κοινότητας, στις πολιτικές τηλεπικοινωνιών και τυποποίησης, και να πραγματοποιήσει προπαρασκευαστικές εργασίες γι' αυτό το σκοπό·  6. να βοηθήσει τη δημιουργία κέντρων δοκιμών συμφωνίας για το λογικό και το υλικό που χρησιμοποιείται στα συστήματα ηλεκτρονικής μεταβίβασης δεδομένων για εμπορική χρήση·  7. να αναζητήσει λύσεις στα νομικά προβλήματα που θα μπορούσαν να ανακόψουν την ανάπτυξη της ηλεκτρονικής μεταβίβασης δεδομένων για εμπορική χρήση και να μεριμνήσει ώστε οι περιοριστικοί κανονισμοί στα θέματα των τηλεπικοινωνιών να μην αποτελέσουν εμπόδιο κατά την ανάπτυξη της ηλεκτρονικής μεταβίβασης δεδομένων για εμπορική χρήση·  8. να μελετήσει τις ανάγκες των συστημάτων ηλεκτρονικής μεταβίβασης εμπορικών δεδομένων από πλευράς ασφαλείας, για να διασφαλισθεί ο εμπιστευτικός χαρακτήρας των μεταβιβαζομένων μηνυμάτων·  9. να μελετήσει τα ειδικά προβλήματα που δημιουργούνται από την πολλαπλότητα γλωσσών στην Κοινότητα, και να εξετάσει, προς το σκοπό αυτό, την πιθανή χρήση, στα θέματα της πολυγλωσσίας, των επιτευχθέντων ή αναμενόμενων αποτελεσμάτων από τα προγράμματα αυτόματης μετάφρασης Systran και Eurotra·  10. να μελετήσει την ευκαιρία προώθησης της ανάπτυξης των λειτουργικών προγραμμάτων για την ηλεκτρονική μεταβίβαση δεδομένων για εμπορική χρήση·  11. να καταγράψει τα υπάρχοντα ή ενδεχόμενα τομεακά σχέδια σε θέματα ηλεκτρονικής μεταβίβασης δεδομένων για εμπορική χρήση και να κάνει μια συγκριτική ανάλυση αυτών των τομεακών σχεδίων·  12. να απομονώσει τις ιδιαίτερες ανάγκες που εμφανίζονται κατά την διάρκεια της εγκατάστασης συστημάτων ηλεκτρονικής μεταβίβασης δεδομένων για εμπορική χρήση, και που θα μπορούσαν να καλυφθούν ευκολότερα χάρη στην κοινοτική παρέμβαση·  13. να μελετήσει ειδικότερα τη βοήθεια που θα μπορούσε να δοθεί στις μικρομεσαίες επιχειρήσεις για να συμμετάσχουν ενεργά στην ηλεκτρονική μεταβίβαση δεδομένων για εμπορική χρήση·  14. να αντιμετωπίσει μια ενδεχόμενη υποστήριξη δοκιμαστικών έργων, των οποίων η προοδευτική πραγματοποίηση θα έτεινε να ευνοήσει γενικεύσιμες λύσεις για προβλήματα κοινού ενδιαφέροντος που συναντώνται στα περισσότερα συστήματα ηλεκτρονικής μεταβίβασης δεδομένων για εμπορική χρήση.  Άρθρο 4  Η πραγματοποίηση του προγράμματος θα διεξαχθεί σε συντονισμό με τις υφιστάμενες ή σχεδιαζόμενες πολιτικές και δράσεις στην Κοινότητα σε θέματα τηλεπικοινωνιών, αγοράς πληροφοριών, τυποποίησης και πολυγλωσσίας, καθώς και, ειδικότερα, με το πρόγραμμα CADDIA και το σχέδιο CD, ώστε να εξασφαλιστεί η αναγκαία συνέργεια με τις ειδικές ανάγκες της ηλεκτρονικής μεταβίβασης εμπορικών δεδομένων.  Άρθρο 5  Οι συμβάσεις που αφορούν το πρόγραμμα εκτελούνται με επιχειρήσεις, συμπεριλαμβανομένων των μικρομεσαίων επιχειρήσεων, ερευνητικά ιδρύματα και άλλους οργανισμούς που είναι εγκατεστημένοι στην Κοινότητα.  Άρθρο 6  1. Η Επιτροπή συμβάλλει στην πραγματοποίηση του προγράμματος εντός των πιστωτικών ορίων που προβλέπει ετησίως για το σκοπό αυτό ο γενικός προϋπολογισμός των Ευρωπαϊκών Κοινοτήτων.  2. Το ποσό που κρίνεται αναγκαίο για να καλύψει την συνεισφορά της Κοινότητας για την εκτέλεση του προγράμματος υπολογίζεται σε 5,3 εκατομμύρια ECU, για όλη τη διάρκεια αυτού.  Άρθρο 7  Η Επιτροπή μεριμνά ώστε το πρόγραμμα να εκτελεσθεί κατά τρόπο ικανοποιητικό και λαμβάνει τα κατάλληλα εκτελεστικά μέτρα.  Άρθρο 8  Η Επιτροπή υποβάλλει στο Συμβούλιο, το αργότερο μέχρι την 1η Ιανουαρίου 1990, έκθεση σχετικά με την πραγματοποίηση των εργασιών που καθορίζονται από την παρούσα απόφαση και, αν κριθεί αναγκαίο, πρόταση για τη λήψη μεταγενέστερων μέτρων.  Άρθρο 9  Η παρούσα απόφαση παράγει αποτελέσματα την 1η Ιανουαρίου 1988.  Λουξεμβούργο, 5 Οκτωβρίου 1987.  Για το Συμβούλιο  Ο Πρόεδρος  N. WILHJELM  (1) ΕΕ αριθ. C 246 της 14. 9. 1987, σ. 92.  (2) ΕΕ αριθ. C 105 της 21. 4. 1987, σ. 1.  (3) ΕΕ αριθ. L 36 της 7. 2. 1987, σ. 31.  (1) ΕΕ αριθ. L 33 της 8. 2. 1986, σ. 28.


Avis juridique important

|

31986D0639

86/639/ΕΚΑΧ: Απόφαση της Επιτροπής της 23ης Δεκεμβρίου 1986 για την αποδοχή της ανάληψης υποχρεώσεων που προτάθηκε όσον αφορά τη διαδικασία αντιντάμπινγκ σχετικά με τις εισαγωγές ορισμένων φύλλων (λαμαρινών) από σίδηρο ή χάλυβα, καταγωγής Γιουγκοσλαβίας, και για την περάτωση της έρευνας

Επίσημη Εφημερίδα αριθ. L 371 της 31/12/1986 σ. 0084

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Δεκεμβρίου 1986  για την αποδοχή της ανάληψης υποχρεώσεων που προτάθηκε όσον αφορά τη διαδικασία αντιντάμπινγκ σχετικά με τις εισαγωγές ορισμένων φύλλων (λαμαρίνων) από σίδηρο ή χάλυβα, καταγωγής Γιουγκοσλαβίας, και για την περάτωση της έρευνας  (86/639/ΕΚΑΧ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  την απόφαση αριθ. 2177/84/ΕΚΑΧ της Επιτροπής της 27ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων από χώρες μη μέλη της Ευρωπαϊκής Κοινότητας Άνθρακα και Χάλυβα (1), και ιδίως τα άρθρα 9, 10 και 12,  Μετά από διαβουλεύσεις στο πλαίσιο της συμβουλευτικής επιτροπής, όπως προβλέπεται στην προαναφερόμενη απόφαση,  Εκτιμώντας ότι:  Α. Προσωρινή δράση  (1) Η Επιτροπή, με την απόφαση αριθ. 2767/86/ΕΚΑΧ (2), επέβαλε προσωρινό δασμό αντιντάμπινγκ στις εισαγωγές ορισμένων φύλλων (λαμαρίνων), από σίδηρο ή χάλυβα, καταγωγής Γιουγκοσλαβίας.  Β. Μεταγενέστερη διαδικασία  (2) Μετά την επιβολή του προσωρινού δασμού αντιντάμπινγκ οι γιουγκοσλάβοι εξαγωγείς και ορισμένοι εισαγωγείς του εν λόγω προϊόντος ζήτησαν να γίνουν και έγιναν δεκτοί σε ακρόαση από την Επιτροπή και υπέβαλαν γραπτές παρατηρήσεις σχετικά με το δασμό.  Γ. Ντάμπινγκ  (3) Μετά την επιβολή του προσωρινού δασμού δεν υποβλήθηκε κανένα νέο αποδεικτικό στοιχείο σχετικά με το ντάμπινγκ και επομένως η Επιτροπή θεωρεί οριστικά τα συμπεράσματα σχετικά με το ντάμπινγκ στα οποία κατέληξε στην απόφαση αριθ. 2767/86/ΕΚΑΧ.  Συνεπώς, οι προκαταρκτικές διαπιστώσεις σχετικά με το ντάμπινγκ επιβεβαιώνονται.  Δ. Ζημία  (4) Επειδή δεν έλαβε κανένα νέο αποδεικτικό στοιχείο όσον αφορά τη ζημία που έχει προκληθεί στην κοινοτική βιομηχανία, η Επιτροπή επιβεβαιώνει επίσης τα συμπεράσματά της σχετικά με τη ζημία, στα οποία κατέληξε στην απόφαση αριθ. 2767/86/ΕΚΑΧ.  Ε. Το συμφέρον της Κοινότητας  (5) Δεδομένου ότι κανένας καταναλωτής φύλλων (λαμαρίνων), από σίδηρο ή χάλυβα, που εισάγονται από τη Γιουγκοσλαβία και που υπόκεινται σε προσωρινό δασμό αντιντάμπινγκ, δεν υπέβαλε παρατηρήσεις, τα συμπεράσματα της Επιτροπής για το συμφέρον της Κοινότητας, που αναφέρονται στην απόφαση αριθ. 2767/86/ΕΚΑΧ, παραμένουν αμετάβλητα.  ΣΤ. Ανάληψη υποχρεώσεων  (6) Οι γιουγκοσλάβοι εξαγωγείς, αφού πληροφορήθηκαν ότι επιβεβαιώθηκαν τα κυριότερα συμπεράσματα της προκαταρκτικής έρευνας, πρότειναν ανάληψη υποχρεώσεων σχετικά με τις εξαγωγές τους φύλλων (λαμαρίνων) από σίδηρο ή χάλυβα, προς την Κοινότητα.  Με βάση αυτή την ανάληψη υποχρεώσεων, οι εξαγωγές θα μειωθούν σε επίπεδα που είναι αναγκαία ώστε να μην προκαλείται περαιτέρω ζημία.  Υπ' αυτές τις συνθήκες, η προτεινόμενη ανάληψη υποχρεώσεων θεωρείται αποδεκτή, και η διαδικασία αντιντάμπινγκ όσον αφορά τις εισαγωγές φύλλων (λαμαρίνων), από σίδηρο ή χάλυβα, καταγωγής Γιουγκοσλαβίας, μπορεί να περατωθεί χωρίς την επιβολή οριστικού δασμού αντιντάμπινγκ.  Μία αντιπροσωπεία προέβαλε αντιρρήσεις ως προς τη λύση αυτή, στο πλαίσιο της συμβουλευτικής επιτροπής.  Με βάση το άρθρο 12 της απόφασης αριθ. 2177/84/ΕΚΑΧ, τα ποσά που έχουν κατατεθεί ως ασφάλεια μέσω του προσωρινού δασμού, πρέπει να εισπραχθούν εξ ολοκλήρου,  ΑΠΟΦΑΣΙΖΕΙ:  Άρθρο 1  Η ανάληψη υποχρεώσεων που πρότειναν οι:  - Rudnici i Zelezarna, Skopje  - Metalurski Kombinat, Smederevo  - Zelezarna, Jesenice,  σχετικά με τη διαδικασία αντιντάμπινγκ όσον αφορά τις εισαγωγές ορισμένων φύλλων (λαμαρίνων), από σίδηρο ή χάλυβα, τα οποία δεν έχουν υποστεί κατεργασία πέραν της θερμής ελάσεως, πάχους 3 mm ή περισσότερου, που υπάγονται στη διάκριση 73.13 Β Ι ex α) του κοινού δασμολογίου, που αντιστοιχεί στους κώδικες ΝΙΜΕΧΕ 73.13-17, 19, 21 και 23, καταγωγής Γιουγκοσλαβίας, γίνεται αποδεκτή.  Άρθρο 2  Τα ποσά που έχουν κατατεθεί ως ασφάλεια μέσω του προσωρινού δασμού, εισπράττονται οριστικά και εξ ολοκλήρου.  Άρθρο 3  Περατώνεται η διαδικασία αντιντάμπινγκ που αναφέρεται στο άρθρο 1.  Βρυξέλλες, 23 Δεκεμβρίου 1986.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 201 της 30. 7. 1984, σ. 17.  (2) ΕΕ αριθ. L 254 της 6. 9. 1986, σ. 18.


title: Απόφαση (ΕΕ) 2016/1533 του Ευρωπαϊκού Κοινοβουλίου, της 28ης Απριλίου 2016, σχετικά με το κλείσιμο των λογαριασμών του Ευρωπαϊκού Ινστιτούτου Καινοτομίας και Τεχνολογίας για το οικονομικό έτος 2014

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/279

         ΑΠΌΦΑΣΗ (ΕΕ) 2016/1533 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με το κλείσιμο των λογαριασμών του Ευρωπαϊκού Ινστιτούτου Καινοτομίας και Τεχνολογίας για το οικονομικό έτος 2014
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Ινστιτούτου Καινοτομίας και Τεχνολογίας για το οικονομικό έτος 2014,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Ινστιτούτου Καινοτομίας και Τεχνολογίας για το οικονομικό έτος 2014, που συνοδεύεται από την απάντηση του Ινστιτούτου (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 12ης Φεβρουαρίου 2016, σχετικά με τη χορήγηση απαλλαγής στο Ινστιτούτο όσον αφορά την εκτέλεση του προϋπολογισμού για το οικονομικό έτος 2014 (05584/2016 – C8-0091/2016),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 294/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για την ίδρυση του Ευρωπαϊκού Ινστιτούτου Καινοτομίας και Τεχνολογίας (4), και ιδίως το άρθρο 21,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και ιδίως το άρθρο 108,

               —

               έχοντας υπόψη το άρθρο 94 και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A8-0117/2016),

               1.

               διαπιστώνει ότι οι οριστικοί ετήσιοι λογαριασμοί του Ευρωπαϊκού Ινστιτούτου Καινοτομίας και Τεχνολογίας αντιστοιχούν στους λογαριασμούς που επισυνάπτονται στην έκθεση του Ελεγκτικού Συνεδρίου·

               2.

               εγκρίνει το κλείσιμο των λογαριασμών του Ευρωπαϊκού Ινστιτούτου Καινοτομίας και Τεχνολογίας για το οικονομικό έτος 2014·

               3.

               αναθέτει στον Πρόεδρό του να διαβιβάσει την παρούσα απόφαση στον διευθυντή του Ευρωπαϊκού Ινστιτούτου Καινοτομίας και Τεχνολογίας, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 409 της 9.12.2015, σ. 187.

      (2)  Βλέπε υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 97 της 9.4.2008, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


title: Απόφαση 2010/784/ΚΕΠΠΑ του Συμβουλίου, της 17ης Δεκεμβρίου 2010 , για την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS)

text:
                  18.12.2010

                  EL

                  Επίσημη Εφημερίδα της Ευρωπαϊκής Ένωσης

                  L 335/60

         ΑΠΟΦΑΣΗ 2010/784/ΚΕΠΠΑ ΤΟΥ ΣΥΜΒΟΥΛΙΟΥ
         της 17ης Δεκεμβρίου 2010
         για την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 28 και το άρθρο 43 παράγραφος 2,
         Εκτιμώντας τα ακόλουθα:

                     (1)

                     Στις 14 Νοεμβρίου 2005, το Συμβούλιο υιοθέτησε την κοινή δράση 2005/797/ΚΕΠΠΑ για την αστυνομική αποστολή της Ευρωπαϊκής Ένωσης για τα παλαιστινιακά εδάφη (1) (EUPOL COPPS), για χρονικό διάστημα τριών ετών. Το επιχειρησιακό στάδιο της EUPOL COPPS άρχισε την 1η Ιανουαρίου 2006.

                     (2)

                     Η αποστολή παρατάθηκε τελευταία από την απόφαση 2009/955/ΚΕΠΠΑ (2) του Συμβουλίου και λήγει στις 31 Δεκεμβρίου 2010.

                     (3)

                     Στις 17 Νοεμβρίου 2010, η Επιτροπή Πολιτικής και Ασφαλείας (ΕΠΑ) συνέστησε την επέκταση της εντολής της αποστολής για 12 επιπλέον μήνες μέχρι τις 31 Δεκεμβρίου 2011.

                     (4)

                     Η δομή διοίκησης και ελέγχου της αποστολής δεν θα πρέπει να θίγει τις συμβατικές υποχρεώσεις του αρχηγού αποστολής έναντι της Επιτροπής όσον αφορά την εκτέλεση του προϋπολογισμού της αποστολής.

                     (5)

                     Το κέντρο επιφυλακής θα πρέπει να τεθεί σε λειτουργία για την αποστολή.

                     (6)

                     Η αποστολή θα διεξαχθεί υπό πλέγμα συνθηκών που ενδέχεται να επιδεινωθούν και είναι δυνατόν να υπονομεύσουν την επίτευξη των στόχων της κοινής εξωτερικής πολιτικής και πολιτικής ασφαλείας, όπως ορίζονται στο άρθρο 21 της συνθήκης,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

            Άρθρο 1
            Αποστολή

               1.   Η αστυνομική αποστολή της Ευρωπαϊκής Ένωσης για τα παλαιστινιακά εδάφη, εφεξής «Γραφείο Συντονισμού της Ευρωπαϊκής Ένωσης για την υποστήριξη της παλαιστινιακής αστυνομίας (EUPOL COPPS)», που ιδρύθηκε με την κοινή δράση 2005/797/ΚΕΠΠΑ, συνεχίζεται από 1ης Ιανουαρίου 2011.

               2.   Η EUPOL COPPS λειτουργεί σύμφωνα με την περιγραφή της αποστολής όπως ορίζεται στο άρθρο 2.

            Άρθρο 2
            Περιγραφή της αποστολής
            Σκοπός της EUPOL COPPS είναι να συμβάλει στη θέσπιση βιώσιμων και αποτελεσματικών ρυθμίσεων αστυνόμευσης υπό παλαιστινιακή αρμοδιότητα σύμφωνα με τα καλύτερα διεθνή πρότυπα, σε συνεργασία με τα προγράμματα δημιουργίας υποδομής της Ένωσης, καθώς και με άλλες διεθνείς προσπάθειες στο ευρύτερο πλαίσιο του τομέα ασφάλειας, συμπεριλαμβανομένης της μεταρρύθμισης της ποινικής δικαιοσύνης.
            Προς τούτο, η EUPOL COPPS:

                        α)

                        θα συνδράμει την παλαιστινιακή πολιτική αστυνομία (ΠΠΑ) στην εκτέλεση του προγράμματος ανάπτυξης της αστυνομίας, παρέχοντας συμβουλές και στενή καθοδήγηση στην ΠΠΑ, ειδικότερα δε τους ανώτερους αξιωματικούς σε επίπεδο περιφέρειας, αρχηγείου και σε υπουργικό επίπεδο·

                        β)

                        θα συντονίζει και θα διευκολύνει τη συνδρομή της Ένωσης και των κρατών μελών και, όπου απαιτείται, τη διεθνή συνδρομή προς την παλαιστινιακή πολιτική αστυνομία·

                        γ)

                        θα παρέχει συμβουλές για στοιχεία της ποινικής δικαιοσύνης αστυνομικού χαρακτήρα.

                        δ)

                        θα διαθέτει μονάδα σχεδίων για τον προσδιορισμό και την εφαρμογή σχεδίων. Η αποστολή, ανάλογα με την περίπτωση, θα συντονίζει, θα διευκολύνει και θα παρέχει συμβουλές όσον αφορά σχέδια που υλοποιούνται από τα κράτη μέλη και από τρίτα κράτη υπό την ευθύνη τους, σε τομείς που συνδέονται με την αποστολή και στηρίζουν τους στόχους της.

            Άρθρο 3
            Επανεξέταση
            Προσαρμογές στο μέγεθος και το πεδίο δραστηριοτήτων της EUPOL COPPS θα μπορούν, εφόσον χρειασθεί, να γίνουν μέσω διαδικασίας επανεξέτασης ανά εξάμηνο, σύμφωνα με τα κριτήρια αξιολόγησης που ορίζονται στην αρχική ιδέα διεξαγωγής των επιχειρήσεων (CONOPS) και στο σχέδιο επιχειρήσεων (OPLAN) και λαμβάνοντας υπόψη τις επιτόπου εξελίξεις.

            Άρθρο 4
            Διάρθρωση
            Για τη διεκπεραίωση της αποστολής της, η EUPOL COPPS απαρτίζεται από τα ακόλουθα στοιχεία:

                        1)

                        αρχηγό αποστολής/αστυνομικό επίτροπο·

                        2)

                        συμβουλευτικό τμήμα·

                        3)

                        τμήμα συντονισμού προγράμματος·

                        4)

                        τμήμα διοίκησης·

                        5)

                        τμήμα κράτους δικαίου.

                  Τα στοιχεία αυτά αναπτύσσονται στην CONOPS και στο OPLAN. Το Συμβούλιο εγκρίνει την CONOPS και το OPLAN.

            Άρθρο 5
            Διοικητής μη στρατιωτικών επιχειρήσεων

               1.   Ο διευθυντής της μη στρατιωτικής δυνατότητας σχεδιασμού και διεξαγωγής επιχειρήσεων (CPCC) αναλαμβάνει καθήκοντα διοικητή μη στρατιωτικών επιχειρήσεων για την EUPOL COPPS.

               2.   Ο διοικητής μη στρατιωτικών επιχειρήσεων, υπό τον πολιτικό έλεγχο και τη στρατηγική διοίκηση της ΕΠΑ και υπό τη γενική εξουσία του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ), ασκεί τη διοίκηση και τον έλεγχο της EUPOL COPPS σε στρατηγικό επίπεδο.

               3.   Ο διοικητής μη στρατιωτικών επιχειρήσεων εξασφαλίζει την ορθή και αποτελεσματική εφαρμογή των αποφάσεων του Συμβουλίου, καθώς και των αποφάσεων της ΕΠΑ, μεταξύ άλλων μέσω της έκδοσης εντολών σε στρατηγικό επίπεδο προς τον αρχηγό αποστολής και της προς αυτόν παροχής συμβουλών και τεχνικής στήριξης.

               4.   Όλα τα μέλη του αποσπασμένου προσωπικού παραμένουν πλήρως υπό τις εντολές των εθνικών αρχών του οικείου αποσπώντος κράτους ή θεσμικού οργάνου της Ένωσης. Οι εθνικές αρχές μεταβιβάζουν τον επιχειρησιακό έλεγχο (OPCON) του προσωπικού τους, των ομάδων και των μονάδων τους στον διοικητή μη στρατιωτικών επιχειρήσεων.

               5.   Ο διοικητής μη στρατιωτικών επιχειρήσεων φέρει τη γενική ευθύνη να διασφαλίζει ότι η Ένωση ασκεί το καθήκον επιμέλειας κατά τα δέοντα.

               6.   Ο διοικητής μη στρατιωτικών επιχειρήσεων και ο ειδικός εντεταλμένος της Ευρωπαϊκής 'Ενωσης (ΕΕΕΕ) διαβουλεύονται μεταξύ τους, εφόσον απαιτείται.

            Άρθρο 6
            Αρχηγός αποστολής

               1.   O αρχηγός αποστολής είναι υπεύθυνος να διοικεί και να ελέγχει την αποστολή στο θέατρο των επιχειρήσεων.

               2.   Ο αρχηγός αποστολής διοικεί και ελέγχει το προσωπικό, τις ομάδες και τις μονάδες των συμμετεχόντων κρατών βάσει των διαταγών του αρχηγού μη στρατιωτικών επιχειρήσεων και είναι υπεύθυνος για τη διοίκηση και τη διοικητική μέριμνα, μεταξύ άλλων, επί των περιουσιακών στοιχείων, των πόρων και των πληροφοριών που τίθενται στη διάθεση της αποστολής.

               3.   O αρχηγός αποστολής εκδίδει εντολές προς το σύνολο του προσωπικού της αποστολής, με στόχο την αποτελεσματική διεξαγωγή της EUPOL COPPS στο θέατρο των επιχειρήσεων, αναλαμβάνοντας τον συντονισμό και την καθημερινή διαχείρισή της, σύμφωνα με τις εντολές στρατηγικού επιπέδου του διοικητή μη στρατιωτικών επιχειρήσεων.

               4.   Ο αρχηγός αποστολής είναι υπεύθυνος για την εκτέλεση του προϋπολογισμού της αποστολής. Προς τούτο, ο αρχηγός αποστολής υπογράφει σύμβαση με την Επιτροπή.

               5.   Ο αρχηγός αποστολής φέρει την ευθύνη για τον πειθαρχικό έλεγχο του προσωπικού. Όσον αφορά το αποσπασμένο προσωπικό, τυχόν πειθαρχικά μέτρα επιβάλλονται από τις οικείες εθνικές αρχές ή το σχετικό θεσμικό όργανο της Ένωσης.

               6.   Ο αρχηγός αποστολής εκπροσωπεί την EUPOL COPPS στην περιοχή των επιχειρήσεων και εξασφαλίζει την κατάλληλη προβολή της αποστολής.

               7.   Ο αρχηγός αποστολής συντονίζεται με άλλους επιτόπιους φορείς της Ένωσης, κατά περίπτωση. Χωρίς να θίγεται η δομή διοίκησης, ο αρχηγός αποστολής λαμβάνει επιτόπου πολιτική καθοδήγηση από τον ΕΕΕΕ.

            Άρθρο 7
            Προσωπικό της EUPOL COPPS

               1.   Ο αριθμός και τα προσόντα του προσωπικού της EUPOL COPPS είναι σύμφωνοι με την περιγραφή της αποστολής όπως ορίζεται στο άρθρο 2 και τη διάρθρωση όπως ορίζεται στο άρθρο 4.

               2.   Το προσωπικό της EUPOL COPPS απαρτίζεται κυρίως από προσωπικό αποσπασμένο από κράτη μέλη ή θεσμικά όργανα της Ένωσης. Κάθε κράτος μέλος ή θεσμικό όργανο της Ένωσης επιβαρύνεται με τις δαπάνες που συνδέονται με το προσωπικό της αποστολής που έχει αποσπάσει, συμπεριλαμβανομένων των μισθών, της ιατροφαρμακευτικής κάλυψης, των ταξιδιωτικών εξόδων προς και από την περιοχή της αποστολής, των επιδομάτων, εκτός των εφαρμοστέων ημερήσιων αποζημιώσεων, καθώς και των επιδομάτων κινδύνου και δυσμενών συνθηκών.

               3.   Υπήκοοι κρατών μελών προσλαμβάνονται με σύμβαση από την EUPOL COPPS, ανάλογα με τις ανάγκες, εάν τα απαιτούμενα καθήκοντα δεν παρέχονται από το προσωπικό που αποσπάται από κράτη μέλη.

               4.   Η EUPOL COPPS προσλαμβάνει επίσης τοπικό προσωπικό, ανάλογα με τις ανάγκες.

               5.   Μέλη του προσωπικού της αποστολής μπορεί επίσης, κατά περίπτωση, να αποσπώνται από τρίτα κράτη. Κάθε αποσπών τρίτο κράτος επιβαρύνεται με τις δαπάνες του προσωπικού που αποσπάσθηκε από αυτό, συμπεριλαμβανομένων των μισθών, της ιατροφαρμακευτικής κάλυψης, των επιδομάτων, της ασφάλισης έναντι υψηλού κινδύνου και των ταξιδιωτικών εξόδων προς και από την περιοχή της αποστολής.

               6.   Το σύνολο του προσωπικού εκτελεί τα καθήκοντά του και ενεργεί προς το συμφέρον της αποστολής. Το σύνολο του προσωπικού τηρεί τις αρχές ασφαλείας και τους στοιχειώδεις κανόνες που ορίζει η απόφαση 2001/264/ΕΚ του Συμβουλίου, της 19ης Μαρτίου 2001, για την έγκριση κανονισμών ασφαλείας του Συμβουλίου (3).

            Άρθρο 8
            Καθεστώς του προσωπικού της EUPOL COPPS

               1.   Εφόσον αυτό απαιτείται, το καθεστώς του προσωπικού της EUPOL COPPS, συμπεριλαμβανομένων, κατά περίπτωση, των προνομίων, των ασυλιών και των περαιτέρω εγγυήσεων που απαιτούνται για την ολοκλήρωση και την εύρυθμη λειτουργία της EUPOL COPPS, αποτελεί αντικείμενο συμφωνίας συναπτόμενης με τη διαδικασία του άρθρου 37 της συνθήκης.

               2.   Εναπόκειται στο κράτος μέλος ή στο θεσμικό όργανο της Ένωσης που έχει αποσπάσει μέλος του προσωπικού να αντικρούει τυχόν αξιώσεις συνδεόμενες με την απόσπαση, τις οποίες προβάλλει το μέλος του προσωπικού ή οι οποίες το αφορούν. Το κράτος μέλος ή το θεσμικό όργανο της Ένωσης φέρει την ευθύνη για την άσκηση τυχόν προσφυγής κατά του αποσπασθέντος.

               3.   Οι όροι εργασίας και τα δικαιώματα και οι υποχρεώσεις του διεθνούς και τοπικού προσωπικού καθορίζονται στις συμβάσεις μεταξύ του αρχηγού αποστολής/αστυνομικού επιτρόπου και του μέλους του προσωπικού.

            Άρθρο 9
            Δομή διοίκησης

               1.   Η EUPOL COPPS περιλαμβάνει ενοποιημένη δομή διοίκησης, για τους σκοπούς της επιχείρησης διαχείρισης κρίσεων.

               2.   Υπό την ευθύνη του Συμβουλίου και του ΥΕ, η ΕΠΑ αναλαμβάνει τον πολιτικό έλεγχο και τη στρατηγική διοίκηση του EUPOL COPPS.

               3.   Ο διοικητής μη στρατιωτικών επιχειρήσεων, υπό τον πολιτικό έλεγχο και τη στρατηγική διεύθυνση της ΕΠΑ και τη γενική εξουσία του ΥΕ, είναι ο διοικητής της EUPOL COPPS σε στρατηγικό επίπεδο και, υπό την ιδιότητά του αυτή, εκδίδει εντολές προς τον αρχηγό αποστολής και του παρέχει συμβουλές και τεχνική υποστήριξη.

               4.   Ο διοικητής μη στρατιωτικών επιχειρήσεων υποβάλλει εκθέσεις στο Συμβούλιο μέσω του ΥΕ.

               5.   Ο αρχηγός αποστολής διοικεί και ελέγχει την EUPOL COPPS στο θέατρο των επιχειρήσεων και υποβάλλει εκθέσεις απευθείας στο διοικητή μη στρατιωτικών επιχειρήσεων.

            Άρθρο 10
            Πολιτικός έλεγχος και στρατηγική διεύθυνση

               1.   Η ΕΠΑ ασκεί, υπό την ευθύνη του Συμβουλίου και του ΥΕ, τον πολιτικό έλεγχο και τη στρατηγική διεύθυνση της αποστολής. Το Συμβούλιο διά της παρούσης εξουσιοδοτεί την ΕΠΑ να λαμβάνει τις σχετικές αποφάσεις, σύμφωνα με το άρθρο 38 τρίτο εδάφιο της συνθήκης. Η εξουσιοδότηση αυτή περιλαμβάνει και την εξουσία διορισμού αρχηγού αποστολής, με πρόταση του ΥΕ, και τροποποίησης της CONOPS και του OPLAN. Περιλαμβάνει, επίσης, την εξουσία λήψης αποφάσεων σχετικών με τον διορισμό του αρχηγού αποστολής. Το Συμβούλιο διατηρεί την εξουσία λήψης αποφάσεων όσον αφορά τους στόχους και τη λήξη της αποστολής.

               2.   Η ΕΠΑ υποβάλλει τακτικά έκθεση στο Συμβούλιο.

               3.   Η ΕΠΑ λαμβάνει, σε τακτά διαστήματα και εφόσον κρίνεται αναγκαίο, εκθέσεις από το διοικητή μη στρατιωτικών επιχειρήσεων και τον αρχηγό αποστολής για ζητήματα που εμπίπτουν στους τομείς αρμοδιότητάς τους.

            Άρθρο 11
            Συμμετοχή τρίτων κρατών

               1.   Με την επιφύλαξη της αυτονομίας λήψεως αποφάσεων της Ένωσης και του ενιαίου θεσμικού της πλαισίου, τρίτα κράτη μπορούν να προσκληθούν να συνεισφέρουν στην EUPOL COPPS, υπό την προϋπόθεση ότι αναλαμβάνουν τα έξοδα του προσωπικού που έχουν αποσπάσει, συμπεριλαμβανομένων των μισθών, της ιατρικής κάλυψης, των επιδομάτων, της ασφάλισης υψηλών κινδύνων και των εξόδων ταξιδίου από και προς την περιοχή της αποστολής, και συμβάλλουν στις τρέχουσες δαπάνες της EUPOL COPPS, αναλόγως των αναγκών.

               2.   Τα τρίτα κράτη που συνεισφέρουν στην EUPOL COPPS έχουν τα ίδια δικαιώματα και υποχρεώσεις με τα κράτη μέλη όσον αφορά την καθημερινή διαχείριση της αποστολής.

               3.   Το Συμβούλιο εξουσιοδοτεί διά της παρούσης την ΕΠΑ να λαμβάνει τις συναφείς αποφάσεις, όσον αφορά την αποδοχή των προτεινόμενων συνεισφορών, και να συγκροτήσει επιτροπή συνεισφερόντων.

               4.   Οι λεπτομέρειες των ρυθμίσεων σχετικά με τη συμμετοχή τρίτων κρατών υπόκεινται σε συμφωνία που συνάπτεται σύμφωνα με το άρθρο 37 της συνθήκης και, εφόσον απαιτείται, βάσει συμπληρωματικών τεχνικών διακανονισμών. Όταν η Ένωση και ένα τρίτο κράτος συνάπτουν συμφωνία που διαμορφώνει πλαίσιο για τη συμμετοχή του εν λόγω τρίτου κράτους σε επιχειρήσεις της Ένωσης για τη διαχείριση κρίσεων, οι διατάξεις της συμφωνίας αυτής εφαρμόζονται στο πλαίσιο της EUPOL COPPS.

            Άρθρο 12
            Ασφάλεια

               1.   Ο διευθυντής μη στρατιωτικών επιχειρήσεων διευθύνει τον προγραμματισμό των μέτρων ασφαλείας από τον αρχηγό αποστολής και διασφαλίζει την ορθή και αποτελεσματική εφαρμογή τους για την EUPOL COPPS, σύμφωνα με τα άρθρα 5και 10, σε συντονισμό με το γραφείο ασφαλείας του Συμβουλίου.

               2.   Ο αρχηγός αποστολής είναι υπεύθυνος για την ασφάλεια της επιχείρησης και για τη συμμόρφωση με στοιχειώδεις απαιτήσεις ασφαλείας που εφαρμόζονται στην επιχείρηση, σύμφωνα με την πολιτική της Ένωσης για την ασφάλεια του προσωπικού που αναπτύσσεται εκτός της Ένωσης στα πλαίσια επιχειρήσεων δυνάμει του τίτλου V της συνθήκης και των υποστηρικτικών της μέσων.

               3.   Ο αρχηγός αποστολής επικουρείται από αξιωματικό ασφαλείας της αποστολής (ΑΑΑ), ο οποίος λογοδοτεί στον αρχηγό αποστολής και επίσης διατηρεί στενή σχέση σε λειτουργικό επίπεδο με το γραφείο ασφαλείας του Συμβουλίου.

               4.   Προβλέπεται υποχρεωτική εκπαίδευση του προσωπικού της EUPOL COPPS σε θέματα ασφάλειας πριν από την ανάληψη των καθηκόντών του, σύμφωνα με το OPLAN. Ο ΑΑΑ οργανώνει επίσης τακτική επανεκπαίδευση του προσωπικού στο θέατρο των επιχειρήσεων.

            Άρθρο 13
            Χρηματοδοτικές ρυθμίσεις

               1.   Το ποσό δημοσιονομικής αναφοράς που προορίζεται να καλύψει τις δαπάνες της EUPOL COPPS για την περίοδο από 1ης Ιανουαρίου 2011 έως 31 Δεκεμβρίου 2011 ανέρχεται σε 8 250 000 ευρώ.

               2.   Η διαχείριση όλων των δαπανών γίνεται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της Ένωσης.

               3.   Επιτρέπεται να συμμετέχουν σε προσκλήσεις υποβολής προσφορών υπήκοοι συμμετεχόντων τρίτων κρατών και γειτονικών χωρών. Υπό την επιφύλαξη της έγκρισης της Επιτροπής, ο αρχηγός αποστολής μπορεί να συνάπτει τεχνικούς διακανονισμούς με τα κράτη μέλη, τα συμμετέχοντα τρίτα κράτη και άλλους διεθνείς φορείς όσον αφορά την παροχή εξοπλισμών, υπηρεσιών και εγκαταστάσεων στην EUPOL COPPS.

               4.   Ο αρχηγός αποστολής/αστυνομικός επίτροπος προβαίνει σε πλήρη ενημέρωση της Επιτροπής, υπό την εποπτεία της οποίας τελεί, για τις δραστηριότητες που αναλαμβάνονται στο πλαίσιο της σύμβασής του.

               5.   Οι χρηματοδοτικές ρυθμίσεις τηρούν τις επιχειρησιακές απαιτήσεις της EUPOL COPPS, συμπεριλαμβανομένης της συμβατότητας του εξοπλισμού και της διαλειτουργικότητας των ομάδων της.

               6.   Οι δαπάνες είναι επιλέξιμες από την ημερομηνία έναρξης ισχύος της παρούσας απόφασης.

            Άρθρο 14
            Κοινοποίηση διαβαθμισμένων πληροφοριών

               1.   Ο ΥΕ εξουσιοδοτείται να κοινοποιεί στα τρίτα κράτη που συμμετέχουν στην παρούσα απόφαση, κατά περίπτωση και σύμφωνα με τις επιχειρησιακές ανάγκες της αποστολής, διαβαθμισμένες πληροφορίες και έγγραφα της ΕΕ έως τον βαθμό «RESTREINT UE» που έχουν παραχθεί για τους σκοπούς της αποστολής, σύμφωνα με τους κανονισμούς ασφαλείας του Συμβουλίου.

               2.   Σε περίπτωση συγκεκριμένης και άμεσης επιχειρησιακής ανάγκης, ο ΥΕ εξουσιοδοτείται επίσης να κοινοποιεί στις τοπικές αρχές διαβαθμισμένες πληροφορίες και έγγραφα της ΕΕ έως τον βαθμό «RESTREINT UE» που έχουν παραχθεί για τους σκοπούς της αποστολής, σύμφωνα με τους κανονισμούς ασφαλείας του Συμβουλίου. Σε όλες τις άλλες περιπτώσεις, οι πληροφορίες και τα έγγραφα αυτά κοινοποιούνται στις τοπικές αρχές σύμφωνα με τις διαδικασίες που αντιστοιχούν στο επίπεδο της συνεργασίας τους με την Ένωση.

               3.   Ο ΥΕ εξουσιοδοτείται να κοινοποιεί σε τρίτα κράτη που συμμετέχουν στην παρούσα απόφαση και στις τοπικές αρχές μη διαβαθμισμένα έγγραφα της ΕΕ που αφορούν τις συζητήσεις του Συμβουλίου σχετικά με την αποστολή, τα οποία καλύπτονται από την υποχρέωση επαγγελματικού απορρήτου σύμφωνα με το άρθρο 6 παράγραφος 1 του εσωτερικού κανονισμού του Συμβουλίου (4).

            Άρθρο 15
            Κέντρο επιφυλακής
            Το κέντρο επιφυλακής τίθεται σε λειτουργία για την EUPOL COPPS.

            Άρθρο 16
            Έναρξη ισχύος
            Η παρούσα απόφαση αρχίζει να ισχύει την ημερομηνία έκδοσής της.
            Λήγει στις 31 Δεκεμβρίου 2011.

            Βρυξέλλες, 17 Δεκεμβρίου 2010.

                  Για το Συμβούλιο

                  Ο Πρόεδρος

               S. VANACKERE

            (1)  ΕΕ L 300 της 17.11.2005, σ. 65.

            (2)  ΕΕ L 330 της 16.12.2009, σ. 76.

            (3)  ΕΕ L 101 της 11.4.2001, σ. 1.

            (4)  Απόφαση 2009/937/ΕΕ του Συμβουλίου, της 1ης Δεκεμβρίου 2009, για τη θέσπιση του εσωτερικού του κανονισμού (ΕΕ L 325 της 11.12.2009, σ. 35).


title: 2007/621/ΕΚ,ΕυͿατόμ: Απόφαση του Συμβουλίου, της 26ης Σεπτεμβρίου 2007 , περί διορισμού ενός μέλους από τη Δανία της Ευρωπαϊκής Οικονομικής και Κοινωνικής Επιτροπής

text:
               28.9.2007

               EL

               Επίσημη Εφημερίδα της Ευρωπαϊκής Ένωσης

               L 253/38

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 26ης Σεπτεμβρίου 2007
   περί διορισμού ενός μέλους από τη Δανία της Ευρωπαϊκής Οικονομικής και Κοινωνικής Επιτροπής
   (2007/621/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 259,
   τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 167,
   την απόφαση 2006/703/ΕΚ, Ευρατόμ του Συμβουλίου, της 16ης Οκτωβρίου 2006, για τον διορισμό των μελών της Οικονομικής και Κοινωνικής Επιτροπής από τη Δανία (1), για το χρονικό διάστημα από 21ης Σεπτεμβρίου 2006 έως 20 Σεπτεμβρίου 2010,
   την υποψηφιότητα που παρουσίασε η δανική κυβέρνηση,
   τη γνώμη της Επιτροπής,
   Εκτιμώντας ότι μετά την παραίτηση της κ. Randi IVERSEN έμεινε κενή μία θέση μέλους της Ευρωπαϊκής Οικονομικής και Κοινωνικής Επιτροπής, από τη Δανία,
   ΑΠΟΦΑΣΙΖΕΙ:
   Άρθρο 1
   Η κ. Mette KINDBERG διορίζεται μέλος της Ευρωπαϊκής Οικονομικής και Κοινωνικής Επιτροπής προς αντικατάσταση της κ. Randi IVERSEN, για το υπόλοιπο της περιόδου θητείας της τελευταίας, ήτοι έως τις 20 Σεπτεμβρίου 2010.
   Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Βρυξέλλες, 26 Σεπτεμβρίου 2007.

            Για το Συμβούλιο

            Ο Πρόεδρος

         J. SILVA

      (1)  ΕΕ L 291 της 21.10.2006, σ. 33.


title: 85/201/Ευρατόμ: Απόφαση του Συμβουλίου της 12ης Μαρτίου 1985 για τη θέσπιση ενός προγράμματος έρευνας και εκπαίδευσης στον τομέα της ελεγχόμενης θερμοπυρηνικής συντήξεως (1985—1989)

text:
 25 . 3 . 85                                      Επίσημη Εφημερίδα των Ευρωπαϊκών Κοινοτήτων                          Αριθ . L 83/25
                                                         ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                              της 12ης Μαρτίου 1985
                   για τη θέσπιση ενός προγράμματος έρευνας και εκπαίδευσης στον τομέα της ελεγχόμενης
                                                       θερμοπυρηνικής συντήξεως (1985-1989)
                                                                (85/201 /Eυρατόμ)
 ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,                                    ως αναγκαίου για το προηγούμενο πρόγραμμα ποσού,
 Έχοντας υπόψη :                                                            εκτός του JΕΤ (Joint Εuropean Τorus), και περίπου 72
                                                                            εκατομμύρια ΕCU του κρινόμενου ως αναγκαίου για το
τη συνθήκη για την ίδρυση της Ευρωπαϊκής Κοινότητας                         προηγούμενο πρόγραμμα ποσού, δυνάμει του προγράμ
Ατομικής Ενέργειας, και ιδίως το άρθρο 7,                                   ματος JΕΤ, δεν πρόκειται να χρησιμοποιηθούν* ότι τα
 την πρόταση της Επιτροπής, που υποβλήθηκε μετά από                         ποσά αυτά μπορούν να διατεθούν στο νέο πρόγραμμα· ότι
 διαβούλευση με την Επιστημονική και Τεχνική Επιτρο                        για τον καθορισμό των ποσών που θεωρούνται αναγκαία
 πή (*),                                                                    για την πραγματοποίηση του νέου προγράμματος πρέπει
                                                                            να ληφθεί υπόψη η χορήγηση αυτή , καθώς και το γεγονός
τη γνώμη του Ευρωπαϊκού Κοινοβουλίου (2),
                                                                            ότι το πρόγραμμα αυτό καλύπτει το σύνολο των δραστη
τη γνώμη της Οικονομικής και Κοινωνικής Επιτρο                             ριοτήτων που εκτελούνται στα κράτη μέλη στον τομέα
 πής (3),                                                                   αυτό·
Εκτιμώντας :                                                                ότι, λόγω των σημαντικών προσπαθειών που απαιτούνται
                                                                            για την επίτευξη της φάσης εφαρμογής της ελεγχόμενης
 ότι το ενεργειακό πρόβλημα είναι κοινό για όλα τα κράτη
                                                                            θερμοπυρηνικής σύντηξης, από την οποία η Κοινότητα θα
 μέλη· ότι για την επίλυση του προβλήματος αυτού οι
                                                                            μπορούσε να αντλήσει όφελος, ιδίως στο γενικότερο
 κοινές προσπάθειες μπορούν να οδηγήσουν σε καλύτερα
                                                                            πλαίσιο της ασφάλειας του μακροπροθέσμου εφοδιασμού
 αποτελέσματα * ότι η θερμοπυρηνική σύντηξη είναι μια
                                                                            της σε ενέργεια, οι διάφορες φάσεις ανάπτυξης των
από τις δυνατές λύσεις του ενεργειακού προβλήματος
                                                                            εργασιών που εκτελούνται στον τομέα αυτό πρέπει να
 μακροπρόθεσμα· ότι η ορθολογική χρησιμοποίηση όλων
                                                                            συνεχιστούν από κοινού·
των πηγών ενέργειας πρέπει να εξασφαλισθεί με συντο
νισμένο τρόπο * ότι, επομένως, η Κοινότητα πρέπει να                        ότι οι έρευνες που προτείνονται από την Επιτροπή συνι
εξακολουθήσει να φροντίζει ώστε να εξασφαλίζει την                          στούν ένα κατάλληλο μέσο για τη διεξαγωγή μιας τέτοιας
 καλύτερη συνοχή των προσπαθειών της μεταξύ των                             δράσης, και επομένως ότι είναι προς το κοινό συμφέρον
 κοινοτικών ενεργειών στους διάφορους τομείς της ενέρ                      να θεσπιστεί ένα πολυετές πρόγραμμα στον τομέα της
γειας και της ενεργειακής έρευνας·                                          ελεγχόμενης θερμοπυρηνικής σύντηξης, η ύπαρξη του
                                                                            οποίου είναι, εξάλλου, αναγκαία για να καταστήσει την
ότι οι εκτιμήσεις αυτές έχουν ληφθεί υπόψη στο πρώτο                        Κοινότητα ικανή να συμμετέχει στη διεθνή συνεργασία
πρόγραμμα-πλαίσιο 1984-1987 , το οποίο αποτελεί αντι                       στον τομέα αυτό *
κείμενο του ψηφίσματος του Συμβουλίου της 25ης Ιουλίου
 1983 (4) που αφορά τα προγράμματα-πλαίσια για τις                          ότι η συνέχιση του προγράμματος θα πρέπει να βασίζεται
κοινοτικές δραστηριότητες στον τομέα της έρευνας, της                       στην ακόλουθη στρατηγική :
ανάπτυξης και της επίδειξης·                                                — συνέχιση ενός ουσιαστικού προγράμματος βασισμέ
ότι η θερμοπυρηνική σύντηξη αποτελεί σημαντικό στόχο                            νου στη μέθοδο Τokamak , για την κατασκευή ενός
αυτού του προγράμματος-πλαισίου·                                                αντιδραστήρα επίδειξης, συμπλήρωση της πρώτης
                                                                                φάσης του προγράμματος που αποτελείται από το
ότι το Συμβούλιο, με την απόφασή του 82/350/Eυρα                               πρόγραμμα JΕΤ με τις επεκτάσεις του και την πλήρη
τόμ (5), θέσπισε ερευνητικό και εκπαιδευτικό πρόγραμμα                          εκμετάλλευση των υφισταμένων ή υπό κατασκευή
( 1982-1986) στον τομέα της ελεγχόμενης θερμοπυρηνι                            μηχανών στο πλαίσιο των συνεργαζομένων ερευνητι
κής σύντηξης· ότι το άρθρο 3 της εν λόγω αποφάσεως                              κών κέντρων,
προβλέπει ότι η Επιτροπή θα υποβάλει στο Συμβούλιο, το                      — συνέχιση των εργασιών για τον καθορισμό του περιε
αργότερο την 1η Ιουλίου 1984, πρόταση αναθεώρησης για                           χομένου και για την εκπόνηση του προσχεδίου της
την αντικατάσταση του προγράμματος 1982-1986 με ένα                             δεύτερης φάσης του προγράμματος Τοkamak του Νext
νέο πενταετές πρόγραμμα ( 1985-1989) και ότι τα έτη 1985                        Εuropean Τorus (ΝΕΤ) και συνέχιση της αναγκαίας
και 1986 θα αποτελέσουν έτη κοινά για τα δύο προγράμ                           τεχνολογικής ανάπτυξης για το σχεδιασμό και την
ματα· ότι, επομένως, η απόφαση 82/350/Eυρατόμ πρέπει                            κατασκευή του, καθώς και της ανάπτυξης που απαι
να αντικατασταθεί*
                                                                                τείται μακροπρόθεσμα για τον αντιδραστήρα σύντη
ότι, λόγω της αντικατάστασης της απόφασης 82/350/                               ξης,
Ευρατόμ , περίπου 45,6 εκατομμύρια ΕCU του κρινόμενου                       — μελέτη , σε συνάρτηση με τους διαθέσιμους πόρους,
                                                                                των διατάξεων υποκατάστασης, με συγκέντρωση των
C)   ΕΕ   αριθ.  C 198 της 27. 7 . 1984, σ . 3 .
(2)  ΕΕ   αριθ . C 46 της 18 . 2 . 1985 , σ . 72 .                              προσπαθειών στα R.CV6ΓSCCI Field Ρinches και στους
(3)  ΕΕ   αριθ.  C 25 της 28 . 1 . 1985 , σ . 9.                                Stellarators, υπό τον όρο της περιοδικής επανεκτίμη
(4)  ΕΕ   αριθ . C 208 της 4. 8 . 1983 , σ . 1 .                                σης των δυνατοτήτων του αντιδραστήρα σε σύγκριση
(*)  ΕΕ   αριθ . L 157 της 8 . 6 . 1982, σ . 22.                                με τον αντιδραστήρα του Τοkamak
 ---pagebreak--- Αριθ. L 83/26                              Επίσημη Εφημερίδα των Ευρωπαϊκών Κοινοτήτων                            25 . 3 . 85
ότι η στρατηγική αυτή θα πρέπει να επανεξεταστεί κατά              κής Κοινότητας Ατομικής Ενέργειας στον τομέα της
τη λήψη της απόφασης για την έναρξη της επιχείρησης                 ελεγχόμενης θερμοπυρηνικής σύντηξης, όπως ορίζεται
D-Τ στο πλαίσιο του JΕΤ καθώς και την έναρξη του                    στο παράρτημα .
λεπτομερούς σχεδιασμού του NET *
ότι το ερευνητικό πρόγραμμα του Κοινού Κέντρου Ερευ                                        Άρθρο 2
νών, που θεσπίστηκε με την απόφαση 84/ 1 /Eυρατόμ ,
ΕΟΚ ('), προβλέπει τη συμμετοχή του Κοινού Κέντρου                 Το ποσό που κρίνεται αναγκαίο για την εκτέλεση του
Ερευνών στον τομέα του ΝΕΤ και της τεχνολογίας της                 προγράμματος εκτιμάται σε 690 εκατομμύρια ΕCU . Στο
σύντηξης *                                                         ποσό αυτό περιλαμβάνονται οι δαπάνες για προσωπικό
                                                                   270 ατόμων και τα μη χρησιμοποιηθέντα ποσά από το
ότι η Σουηδία , η Ελβετία και η Ισπανία συμμετέχουν στις           προηγούμενο πρόγραμμα .
κοινοτικές δραστηριότητες στον τομέα της ελεγχόμενης
θερμοπυρηνικής σύντηξης*
                                                                                Άρθρο 3
ότι έχει μεγάλη σημασία η συνέχιση από την Κοινότητα
της ενθάρρυνσης της κατασκευής ορισμένων εξοπλισμών
που έχουν σχέση με ενέργειες προτεραιότητας, η υποστή             Κατά το δεύτερο έτος, το πρόγραμμα θα αναθεωρηθεί. Με
ριξη του JΕΤ και του ΝΕΤ από τα συνεργαζόμενα ερευ                βάση την αναθεώρηση αυτή , η Επιτροπή θα υποβάλει
νητικά κέντρα , καθώς και ορισμένες εξελίξεις στον τομέα           πρόταση στο Συμβούλιο για αναθεώρηση με σκοπό την
της τεχνολογίας της σύντηξης, με τη χορήγηση προτιμη              αντικατάσταση , το 1987 , του παρόντος προγράμματος με
σιακού ποσοστού συμμετοχής στις σχετικές δαπάνες των               νέο πενταετές πρόγραμμα .
ενεργειών αυτών
ότι η άμεση συμμετοχή της βιομηχανίας στην εκτέλεση                                         Άρθρο 4
του προγράμματος, ιδίως στον τομέα του ΝΕΤ και της
τεχνολογίας της σύντηξης, πρέπει να ενισχυθεί*                     Η απόφαση 82/350/Eυρατόμ αντικαθίσταται από την
                                                                   παρούσα απόφαση από την 1η Ιανουαρίου 1985 .
ότι, επιπλέον, πρέπει να ευνοηθεί η κινητικότητα του
προσωπικού μεταξύ των οργανισμών που συνεργάζονται                 Εντούτοις, τα ποσά τα οποία έχουν εγκριθεί στις αντί
στην εκτέλεση του προγράμματος *                                   στοιχες θέσεις στους προϋπολογισμούς του 1982, 1983 και
                                                                   1984, δυνάμει της απόφασης 82/350/Eυρατόμ, και για τα
ότι πρέπει να τεθούν σε εφαρμογή τα συμπεράσματα του               οποία , την 1η Ιανουαρίου 1985 , δεν έχει γίνει ακόμη
Συμβουλίου της 19ης Δεκεμβρίου 1984 σχετικά με την                 ανάληψη υποχρεώσεων ή έχει γίνει ανάληψη υποχρεώσε
επέκταση του προγράμματος της τεχνολογίας για περίο               ων αλλά δεν έχουν πληρωθεί ακόμη , θα χρησιμοποιηθούν
δο μεγαλύτερη από αυτή που είχε αρχικά προβλεφθεί,                 για την πραγματοποίηση του παρόντος προγράμματος.
ΑΠΟΦΑΣΙΖΕΙ :
                                                                   Βρυξελλες, 12 Μαρτίου 1985 .
                             Άρθρο 1                                                                 Για το Συμβούλιο
Θεσπίζεται για περίοδο πέντε ετών, από την 1η Ιανουαρίου                                                 Ο Πρόεδρος
1985 , πρόγραμμα έρευνας και εκπαίδευσης της Ευρωπαϊ                                                  F. Μ . ΡΑΝDΟLFΙ
Η ΕΕ αριθ . L 3 της 5 . 1 . 1984, σ . 21 .
 ---pagebreak--- 25 . 3 . 85                          Επίσημη Εφημερίδα των Ευρωπαϊκών Κοινοτήτων                                    Αριθ . L 83/27
                                                          ΠΑΡΑΡΤΗΜΑ
                                         ΕΛΕΓΧΟΜΕΝΗ ΘΕΡΜΟΠΥΡΗΝΙΚΗ ΣΥΝΤΗΞΗ
            1 . Το πρόγραμμα που θα εκτελεστεί θα έχει ως αντικείμενο :
                α)   τη φυσική του πλάσματος στον υπό μελέτη τομέα , ιδίως μελέτες βασικού χαρακτήρα σχετικά με
                     τη συγκράτηση με κατάλληλα συστήματα και μεθόδους παραγωγής και θέρμανσης του
                     πλάσματος·
                β) τη μελέτη της συγκράτησης , σε κλειστές διατάξεις, πλάσματος με ευρείες μεταβολές πυκνότητας
                     και θερμοκρασίας·
                γ) τη μελέτη της αλληλοεπίδρασης φωτός-ύλης και των φαινομένων μεταφοράς καθώς και την
                     ανάπτυξη λέιζερ ισχύος·
                δ) την ανάπτυξη και εφαρμογή , στα συστήματα συγκράτησης, μεθόδων κατάλληλης ισχύος για τη
                     θέρμανση του πλάσματος ,
                ε) τη βελτίωση των διαγνωστικών μεθόδων
                στ) τον καθορισμό του περιεχομένου και τον προσχεδιασμό του ΝΕΤ (Νext European Τorus) και την
                     απαιτούμενη τεχνολογική ανάπτυξη για τον σχεδιασμό και την κατασκευή του, καθώς και την
                     απαιτουμένη ανάπτυξη , μακροπρόθεσμα , για τον αντιδραστήρα σύντηξης. Το σύνολο αυτών των
                     δραστηριοτήτων θα λάβει χώρα σε περίοδο μεγαλύτερη από εκείνη που είχε αρχικώς προ
                     βλεφθεί·
                ζ) την επέκταση του JΕΤ * τη λειτουργία και την εκμετάλλευση του JΕΤ .
                Οι εργασίες που αναφέρονται στα στοιχεία α), β), γ), δ), ε) και στ), θα εκτελεστούν με συμβάσεις
                συνεργασίας ή με συμβάσεις περιορισμένης χρονικής διάρκειας για την επίτευξη των αναγκαίων
                αποτελεσμάτων για την εφαρμογή του προγράμματος και λαμβάνοντας υπόψη τις εργασίες που
                εκτελούνται από το Κοινό Κέντρο Ερευνών , ιδίως όσον αφορά το ΝΕΤ και την τεχνολογία που
                αναφέρεται στο στοιχείο στ).
                Η εκτέλεση του προγράμματος JΕΤ που αναφέρεται στο στοιχείο ζ) έχει ανατεθεί στην κοινή επιχείρηση
                Jοint Εuropean Τorus (JΕΤ), που ιδρύθηκε με την απόφαση 78/47 1 /Eυρατόμ (').
            2. Το πρόγραμμα , το περιεχόμενο του οποίου καθορίζεται στο σημείο 1 , αποτελεί στοιχείο μακροπρόθε
                σμης συνεργασίας και καλύπτει το σύνολο των εργασιών που έχουν αναληφθεί στον τομέα της
                ελεγχόμενης θερμοπυρηνικής σύντηξης στα κράτη μέλη . Το πρόγραμμα αυτό προορίζεται, σε εύθετο
                χρόνο , να οδηγήσει στην από κοινού κατασκευή προτύπων εν όψει της παραγωγής τους σε βιομηχανική
                κλίμακα και της διάθεσής τους στο εμπόριο .
            3 . Τα ποσά που διατίθενται για το πρόγραμμα αφορούν τη χρηματοδότηση :
                α)   προγραμμάτων με πρωτεύοντα χαρακτήρα , με ενιαίο ποσοστό 45 % περίπου, όπως προβλέπεται
                     στο σημείο 4·
                β)   τρεχουσων δαπανών των συνεργαζομένων ερευνητικών κέντρων με ενιαίο ποσοστό 25 °7ο·
                γ)   ορισμένων βιομηχανικών συμβάσεων στους τομείς «ΝΕΤ/Τεχνολογία της σύντηξης» καθώς και της
                     ανάπτυξης προηγουμένων μεθόδων θέρμανσης του πλάσματος , σε ποσοστό 100 % , όπως προβλέ
                     πεται στο σημείο 4·
                δ)   των δαπανών διαχείρισης και των δαπανών για την εξασφάλιση της κινητικότητας του προσωπι
                     κού , ώστε να καταστεί ικανό να εργάζεται σε οργανισμούς που συνεργάζονται για την εφαρμογή του
                     προγράμματος και στην ομάδα του ΝΕΤ·
                ε) των λειτουργικών δαπανών της ομάδας του ΝΕΤ, με ποσοστό περίπου 75 %·
                στ) της συμμετοχής της Κοινότητας , με ποσοστό 80 % των υποχρεώσεων που εγγράφονται στον
                     προϋπολογισμό της κοινής επιχείρησης JΕΤ . Οι συνεισφορές της Σουηδίας και της Ελβετίας στο
                     πρόγραμμα JΕΤ θα αφαιρεθούν απευθείας από τη χρηματοδότηση του τμήματος της συνολικής
                     δαπάνης που προβλέπεται για το πρόγραμμα , το οποίο τμήμα βαρύνει τον κοινοτικό προϋπολο
                     γισμό .
                Το ενδεχόμενο θετικό υπόλοιπο , προερχόμενο από τις συνεισφορές των συνδεδεμένων τρίτων κρατών
                δυνάμει του προγράμματος «εκτός του JΕΤ», θα χορηγηθεί για τη χρηματοδοτική συμμετοχή της
                Κοινότητας στις άλλες δαπάνες που αναφέρονται στα στοιχεία α), β), γ), δ) και ε).
            4. Ύστερα από διαβούλευση με τη συμβουλευτική επιτροπή του προγράμματος σύντηξης , η Επιτροπή
                μπορεί να χρηματοδοτήσει με ενιαίο ποσοστό 45 °7ο περίπου, όπως ορίζεται στο σημείο 3 στοιχείο α),
                προγράμματα που υπάγονται σε ένα από τα ακόλουθα πεδία :
                α) συστήματα Τokamak και υποστήριξη στο JΕΤ·
                β) άλλες σπειροειδείς μηχανές·
            (1) ΕΕ αριθ.ΊΓΐ51 της 7. 6. 1978, σ. 10.
 ---pagebreak--- Αριθ . L 83/28                    Επίσημη Εφημερίδα των Ευρωπαϊκών Κοινοτήτων                                  25 . 3 . 85
               γ) θέρμανση και έγχυση·
               δ) ΝΕΤ και τεχνολογία συντήξεως.
               Αν τα προγράμματα αυτά υπάγονται στα πεδία γ) και δ) και αν εκτελούνται από τη βιομηχανία, η
               Επιτροπή μπορεί να τα χρηματοδοτήσει με ποσοστό 100 % , όπως ορίζεται στο σημείο 3 στοιχείο γ).
               Υπό τύπο ανταλλάγματος, όλα τα συνεργαζόμενα ερευνητικά κέντρα θα έχουν το δικαίωμα να
               συμμετέχουν στα πειράματα που γίνονται με τον εξοπλισμό που κατασκευάζεται με τον τρόπο
               αυτό .